Το να ταξιδέψετε με τον σκύλο σας μπορεί να είναι μια εμπλουτιστική εμπειρία και για τους δύο σας — αρκεί να προετοιμαστείτε πολύ νωρίτερα για να διασφαλίσετε ότι το ταξίδι σας είναι όσο πιο ασφαλές και χωρίς άγχος μπορεί να είναι.\nΠριν ξεκινήσετε να εργάζεστε σε σχέδια διακοπών, αναρωτηθείτε εάν ο σκύλος σας είναι το είδος που ταξιδεύει. Μερικοί σκύλοι είναι πολύ πιο χαρούμενοι όταν μένουν στο σπίτι με έναν φίλο, μέλος της οικογένειας ή φύλακα σκύλων, ενώ άλλοι απολαμβάνουν να πηγαίνουν στα δικά τους ξενοδοχεία για σκύλους για να παίξουν με σκύλους φίλους, καθώς απολαμβάνεις τον τόσο απαραίτητο χρόνο μακριά. Δεν είναι κακό να έχετε λίγο χρόνο χωριστά ο ένας από τον άλλον, αλλά αν ο σκύλος σας απολαμβάνει νέες εμπειρίες και μπορεί εύκολα να ανεχθεί νέες καταστάσεις, τότε προγραμματίστε!\nΚαι σας παρακαλώ, μην αφήνετε ποτέ το σκυλί σας σε ζεστό αυτοκίνητο ακόμα και για μικρό χρονικό διάστημα. Οι θερμοκρασίες στα αυτοκίνητα μπορεί να αυξηθούν πολύ γρήγορα ακόμη και τις πιο δροσερές, ηλιόλουστες μέρες και ο σκύλος σας δεν θα μπορεί να ρυθμίσει τη θερμοκρασία του σώματός του για πολύ.


Κάθε πότε πρέπει να παίρνουμε άδεια σύμφωνα με τους επιστήμονες Βρείτε στο rizopoulospost.com ειδήσεις και τελευταία νέα από την Ελλάδα. Δείτε ο καιρός σήμερα. Διαβάστε σημερινές εφημερίδες. ΑΡΧΙΚΗ\nΤο καλοκαίρι έχει φτάσει και η πολυπόθητη άδεια που θα μας κάνει να γεμίσετε τις μπαταρίες μας για την υπόλοιπη χρονιά δεν είναι μακριά. Ωστόσο, όπως αποκαλύπτει έρευνα, η μια φορά άδεια τον χρόνο δεν μας ωφελεί σχεδόν… καθόλου!\nΕπιστήμονες, λοιπόν, για λογαριασμό του Ταξιδιωτικού Ασφαλιστικού Κλάδου των Βρετανικών Ταχυδρομείων, διαπίστωσαν χρειαζόμαστε άδεια κάθε 62 μέρες. Όπως έδειξε η έρευνα, οι εργαζόμενοι είναι πλέον τόσο στρεσαρισμένοι και δουλεύουν τόσο εντατικά (εξαιτίας κυρίως της οικονομικής κρίσης που οδηγεί σε μειώσεις προσωπικού), ώστε πρέπει να παίρνουν λίγες μέρες άδεια κάθε 62 μέρες.\nΕπιστήμες, Κοινωνία ΑΔΕΙΑ, ΒΡΕΤΑΝΙΚΑ ΤΑΧΥΔΡΟΜΕΙΑ, ΕΠΙΣΤΗΜΟΝΕΣ, ΕΠΙΧΕΙΡΗΣΕΙΣ, ΕΡΩΤΗΘΕΝΤΕΣ, ΚΑΛΟΚΑΙΡΙ, ΛΑΝΚΑΣΤΕΡ, ΛΕΙΤΟΥΡΓΙΚΟ ΚΟΣΤΟΣ, ΜΠΑΤΑΡΙΕΣ, ΟΡΓΑΝΩΝΤΙΚΗ ΨΥΧΟΛΟΓΙΑ, ΠΑΝΕΠΙΣΤΗΜΙΟ, ΠΑΣΧΑ, ΤΙΜΗΜΑ Παλαιότερα άρθρα: Rizopost Team Facebook5Twitter0Google+0LinkedIn0Pinterest0


Στην επαφή μας με τον εμπορικό κόσμο της περιοχής ακούσαμε τους ανθρώπους να εκφράζουν την αγωνία για το μέλλον των καταστημάτων τους που με μεγάλη δυσκολία κρατούν ανοιχτά.\nΔιαπιστώσαμε την ''ερημοποίηση'' του πράσινου στο πάρκο Σελεπίτσαρι , ένα στολίδι της πόλης και πνεύμονας πρασίνου, την φιλότιμη προσπάθεια των κηπουρών να κρατήσουν όμορφα και ζωντανά τα δέντρα και τα φυτά που είναι ένα κομμάτι της ψυχής τους, κόντρα στην όχι και τόσο αθώα έλλειψη οποιασδήποτε μέριμνας και οργάνωσης από την Δημοτική Αρχή.\nΥποδομές όπως τα συντριβάνια του πάρκου έχουν μετατραπεί σε βούρκο, ή σε πλατφόρμα εγκατάστασης ιδιωτικών επιχειρήσεων. Το θέατρο του Πάρκου αποτελεί πλέον μόνο πόλο έλξης για βανδαλισμούς αφού η Δημοτική Αρχή, προφανώς, αποφάσισε να βάλει ταφόπλακα και στον πολιτισμό αυτής της πόλης.\nΌμως οι συνδημότες μας έχουν άλλα σχέδια απ΄ότι δείχνει η κουβέντα μαζί τους.\nΔείχνουν τη διάθεσή τους να ανατρέψουν ότι τους εξαθλιώνει.\nΈχουν αγωνιστικές παρακαταθήκες που δεν θα αφήσουν κανέναν να υποθηκεύσει το μέλλον του τόπου τους.\nΈχουν να επιλέξουν έναν ''ΑΛΛΟ ΔΡΟΜΟ'' , το δρόμο της ΡΗΞΗΣ με το κατεστημένο που αλλάζει ρούχα και χρώματα αλλά παραμένει Μανωλιός, το δρόμο του ΑΓΩΝΑ για να πάρουμε πίσω τα όνειρά μας, το δρόμο της ΑΝΑΤΡΟΠΗΣ όλων όσων εμφανίζονται τώρα ως έμπειροι και ικανοί σωτήρες ενώ το μόνο που θέλουν είναι να αποτελειώσουν ότι σχεδίασαν για εμάς χωρίς εμάς.\nΣΑΣ ΚΑΛΟΥΜΕ ΣΤΙΣ ΕΠΕΡΧΟΜΕΝΕΣ ΔΗΜΟΤΙΚΕΣ ΕΚΛΟΓΕΣ ΝΑ ΣΤΗΡΙΞΕΤΕ ΤΟΝ ΑΛΛΟ ΔΡΟΜΟ.\nΜΑΖΙ ΕΧΟΥΜΕ ΤΗ ΔΥΝΑΜΗ!\nΜΑΖΙ ΕΧΟΥΜΕ ΤΗΝ ΕΛΠΙΔΑ!


THE BREEDER FEEDER: Feeder @ Choosy Bastards\nFeeder @ Choosy Bastards\n28η Οκτωβρίου, 9:30μμ, Μεταξουργείο, οδός Ιάσωνος, Νέα Υόρκη Αθήνα. Πατώ το κόκκινο κουμπί που βρίσκω πάνω σε μια γκαραζόπορτα. Ο χαρακτηριστικός ήχος με αφήνει να εισέλθω στα λευκά άδυτα της γκαλερί The Breeder. Ο βραβευμένος αρχιτεκτονικά χώρος, σχεδιασμένος από τον Άρη Ζαμπίκο μου είναι γνωστός αλλά δεν έτυχε να έρθω μέχρι τώρα. Με οδηγούν στο 2ο όροφο όπου είναι το Feeder, ο νέος χώρος φαγητού που επιμελήθηκε ένας άλλος αρχιτέκτονας, ο Ανδρέας Αγγελιδάκης.\nΤο concept βασίζεται σε ένα χαρακτικό του 1836 που αναπαριστά ένα στιγμιότυπο από την Αθηναϊκή ζωή: η μεγάλη αίθουσα του καφενείου «η Ωραία Ελλάς» είναι χωρισμένη στα δύο. Στην αριστερή πλευρά οι πελάτες είναι ντυμένοι ευρωπαϊκά και πίνουν μπύρα ενώ στη δεξιά είναι ντυμένοι παραδοσιακά με φουστανέλες και πίνουν ρακί. Το interior design εκφράζει αυτό ακριβώς. Διαμελισμένα παλιά τραπέζια και ρουστίκ καρέκλες παντρεύονται με λευκά βάθρα και μεταλλικά στοιχεία δημιουργώντας καθιστικά και τραπεζαρίες εκθέματα αλλά όμως απόλυτα χρηστικά και προφανώς με άποψη. Οι αναφορές στο χαρακτικό συνεχίζονται με τα πολύχρωμα υφαντά, τα παραδοσιακά χράμια και τα υφαντά γιλέκα τσολιά του προσωπικού. Μην πω για τα μουστάκια.\nΜε έχει πιάσει ήδη hipsteria! The next best thing is here!\nΕλληνικά σημαιάκια παντού πανηγυρίζουν τη σημερινή επέτειο. Ζήτω το Έθνος!\nΜέχρι να μαζευτεί όλη η παρέα απολαμβάνω ένα παγωμένο botanical cocktail αποτελούμενο από πουρέ σταφυλιού, χυμό λεμονιού και αφρώδες κρασί και μελετώ το ενημερωτικό βιβλιαράκι.\nΓια 3 μήνες μαγειρεύουν λοιπόν εδώ οι Troo Food Liberation (http://www.troofoodliberation.com/), μια κολεκτίβα που προωθεί την επανάκτηση του ελέγχου των τροφών μας. Για το μήνα Οκτώβριο, η πρότασή τους λέγεται Heal ή θεραπεία μέσω ωμοφαγικής vegan διατροφής. Η περιέργεια φουντώνει…\nΤο μενού, αξίας 25€ αποτελείται από 3 ορεκτικά, 2 επιλογές στα κυρίως και 1 γλυκό.\nΤα ορεκτικά ή amuse-bouches για να είμαστε πιο σωστοί είναι: σφηνάκι με άλγη, πορτοκάλι, μέντα & κάρδαμο, ένα spicy χούμους συνοδευόμενο από τσιπς λαχανικών (κολοκυθάκι, μπρόκολο) & κράκερ λιναρόσπορου και τέλος ρολά νόρι με ginger & αμύγδαλα με ωμή σάλτσα σόγιας. Το σφηνάκι ήταν αρκετά δροσιστικό με το κάρδαμο να υπερτερεί. Το χούμους το ήθελα λιγότερο spicy ενώ τα τσιπς μπρόκολου (από τον αφυγραντήρα) είχαν θλιβερή εμφάνιση και απογοητευτική γεύση. Τα ρολά όμως ήταν εξαιρετικά.\nΠίνουμε λευκό κρασί Saumur.\nΩς κυρίως σερβίρονται μια χορταστική σαλάτα με ποικιλία πράσινων λαχανικών, κουκουνάρι, ρόδι, σως σπιρουλίνας και λεμόνι και κατ’επιλογή ή μια σούπα μανιταριών σιτάκε και καρύδας με κρέμα από καρύδια και φρέσκο ψωμί ή pizza από λιναρόσπορο με λιαστή ντομάτα, ελιές και σπανάκι.\nΗ ζεστή σούπα ήταν ενδιαφέρουσας υφής και γεύσης αν και της έλειπε αλάτι κατά την άποψή μου. Η pizza επίσης άρεσε αν και θεωρήθηκε μικρού μεγέθους άρα όχι αρκετά χορταστική.\nΈνα δροσιστικό τόνικ μήλου με ginger αλλάζει τη γεύση και προχωρούμε στο γλυκό, μια τάρτα σοκολάτας πάνω σε βάση από αμύγδαλα και χουρμάδες, η οποία θα ήταν τελείως άγλυκη αν δεν συνδυαζόταν με τη σως καρύδας, agave και λεμονιού. Οι εντυπώσεις διχασμένες. Σοκολάτα είναι αυτή, την έχουμε συνηθίσει αλλιώς.\nΤα παραπάνω προφανώς περιγράφουν μια πρωτόγνωρη γευστική εμπειρία που κάποιους ενθουσίασε και κάποιους χάλασε. Σίγουρα είναι ασυνήθιστη, σίγουρα είναι εκλεκτικιστική. Ακόμη κι αν το γαστρονομικό στοίχημα που θέτει πιθανότατα δεν θα κερδηθεί ποτέ, είναι παρήγορο να παρουσιάζεται μια τόσο φρέσκια πρόταση στην επαναλαμβανόμενη μην πω βαρετή γαστρονομικά Αθήνα.\nΔυστυχώς όμως δεν μπορείτε να δοκιμάσετε το ίδιο μενού. Το Νοέμβριο, το μενού και μαζί η εμπειρία αλλάζουν.\nΛυπάμαι. Αυτό είναι το hip.\nPosted by THE BREEDER FEEDER at 4:00 PM


ΚΥΛΛΗΝΗ, ξενοδοχεία, Κυλλήνη Ηλείας, παραλίες, μετακινήσεις, δρομολόγια, πληροφορίες, φωτογραφίες, χρήσιμα τηλέφωνα\nΑρχική Ελλάδα Πελοπόννησος Νομός Ηλείας Κυλλήνη\nΝομός Ηλείας Τουριστικός Οδηγός Διαμονή στο Νομό ΗλείαςΠεριοχές - Πόλεις της Ηλείας\nΑνδρίτσαινα, η πέτρινη αρχόντισσα\nΔαφνούλα, το δάφνινο στεφάνι\nΔραγώγι, ύδατα αρχαίου κάλλους\nΚουφόπουλο, με τους θρύλους\nΟλυμπία, το λίκνον του Ελληνισμού\nΚουρούτα και Παραλία Παλουκιού\nΕκτείνεται κατά μήκος της ακτής του Ιονίου Πελάγους (11 χλμ) και αρκετά μεγάλο μέρος της περιοχής καλύπτεται από δέντρα, όπως είναι οι ελιές.\nΗ περιοχή γνώρισε μεγάλη άνθηση κατά τη περίοδο της Φραγκοκρατίας και το όνομα της κατά τη περίοδο αυτή ήταν Γλαρέντζα.\nΗ οχύρωση της πόλης ήταν ισχυρή με τα τείχη και τους πύργους που διέθετε να μένουν άγρυπνοι φρουροί. Το τείχος, ότι έχει διασωθεί από τη καταστροφή της πόλης το 15ο αιώνα, στέκεται επιβλητικά και κάνει αισθητή τη παρουσία του στους επισκέπτες.\nΤο λιμάνι της χρησιμοποιείται για εμπορικούς και επιβατικούς σκοπούς. Αποτελεί «συνδετικό κρίκο» της Ζακύνθου και της Κεφαλλονιάς με την ηπειρωτική Ελλάδα ενώ το σημείο στο οποίο βρίσκεται είναι κομβικό για εμπορικές συναλλαγές.\nΣε απόσταση 12 χλμ. από την Κυλλήνη βρίσκονται τα Λουτρά, φημισμένη περιοχή για τα ιαματικά λουτρά της.\nΗ ύπαρξη των λουτρών χρονολογούνται από την Αρχαία Ελλάδα ενώ έχουν βρεθεί εγκαταστάσεις από την περίοδο των ρωμαϊκών χρόνων.\nΗ περιοχή των λουτρών διαθέτει αμμώδη παραλία που από πολλούς χαρακτηρίζεται ως εξωτική. Έχει μήκος 6 χλμ και αποτελεί μία από τις ωραιότερες παραλίες του νομού.\nΟ επισκέπτης μπορεί να πραγματοποιήσει κάποιες εκδρομές με αφετηρία την Κυλλήνη. Οδικός μπορεί να μεταβεί στην Κουρούτα καθώς απέχει μόλις μισή ώρα ενώ ένας πιο μακρινός προορισμός αποτελεί το Φαράγγι της Νέδας, που βρίσκεται δύο ώρες δρόμο μακριά από την Κυλλήνη.\nΠέρα από τις εξορμήσεις που λαμβάνουν χώρα στην ηπειρωτική Ελλάδα, αποτελεί μέσο για μερικά από τα νησιά του Ιονίου: Ζάκυνθος, Κεφαλλονιά σε διάστημα μίας με δύο ωρών.\nΣε περίπτωση που κάποιος επισκέπτης ξεκινήσει από την Αθήνα, την Πάτρα ή τη Θεσσαλονίκη, μπορεί να φτάσει στην Κυλλήνη με τα συχνά δρομολόγια των ΚΤΕΛ.\nΚΤΕΛ Αθήνας: 210.51.29.432\nΚΤΕΛ Πατρών: 2610.277.854\nΚΤΕΛ Θεσαλλονίκης: 2310.551.057 / 550.628 2310.534.653 / 518.796\nΚΤΕΛ Ζακύθνου: 26950.22.255 / 42.656\nΚοινοπραξία Ζακυνθινών πλοίων: 26950.22.083 / 41.500 26950.48.267\nΛιμεναρχείο Κυλλήνης: 26230.92.100 / 92.422 26230.92.385\nΛιμεναρχείο Αργοστολίου: 26710.22.224\nΠροτάσεις διαμονής, διασκέδασης και αγορών στην Κυλλήνη


Νηστίσιμο Hummingbird Cake - Craft Cook Love\nΝηστίσιμο Hummingbird Cake\n11 Απριλίου 2016 14 σχόλια Αφήστε το Σχόλιό σας\nΚαταρχήν να ευχαριστήσω όλους όσους αγκάλιασαν την νέα μας προσπάθεια του περιοδικού μας C2!! Πραγματικά είχαμε μεγάλη ανταπόκριση τόσο από τη μπλογκόσφαιρα όσο και από τους αναγνώστες των blog μας κάτι που εμένα με συγκινεί ιδιαίτερα και μου δίνει δύναμη !! Είμαι ευγνώμων πραγματικά 🙂\nΜετά από αυτή τη σύντομη αλλά απαραίτητη για μένα εισαγωγή πάμε στο cake που βλέπετε άνωθεν στις φωτογραφίες. Είναι νηστίσιμο όπως επιβάλει η εποχή της νηστείας!! Είναι θρεπτικό και τόσο μα τόσο ζουμερό που πολύ δύσκολα θα υποθέσει κάποιος ότι στερείται γαλακτοκομικών και ζωικών προϊόντων! Το hummingbird cake προέρχεται από τις ΗΠΑ που κυκλοφορεί με πολλές και διαφορετικές εκδοχές! Η δική μου είναι vegan και πολύ πολύ ζουμερή !! Αν ψάχνετε λοιπόν για ένα νόστιμο και διαφορετικό από τα συνηθισμένα cake στην περίοδο της νηστείας σας βρήκα τη λύση !! Πάμε να δούμε τη συνταγή;\nΠοσότητα: φόρμα σιλικόνης 24εκ x 24εκ x 9εκ\n1½ κούπα (330γρ) ζάχαρη\n½ κούπα (90γρ) φυτικό λάδι\n2½ κούπες (365γρ) αλεύρι για όλες τις χρήσεις\n300γρ ανανά (1 κονσέρβα 580γρ μικτού βάρους)\n1 κούπα (90γρ) καρύδια χοντροκοπανισμένα\nΣε ένα βαθύ μπολ βάζουμε όλα τα υλικά σε σκόνη πλην της ζάχαρης (αλεύρι, σόδα, αλάτι, κανέλα, baking powder) και ανακατεύουμε.\nΣτο μούλτι ή στην κουζινομηχανή μας πολτοποιούμε την μπανάνα με τον ανανά και την ζάχαρη.\nΠροσθέτουμε στο μίγμα με το αλεύρι τα φρούτα με τη ζάχαρη, προσθέτουμε το λάδι και το ξύδι και ανακατεύουμε με μία μαρίζ μέχρι να γίνει ένα ενιαίο μίγμα (δεν ανακατεύουμε πολύ)\nΑδειάζουμε στη φόρμα και ψήνουμε για περίπου 50 λεπτά μέχρι να βγαίνει καθαρό το μαχαίρι.\nH φόρμα ψησίματος του cake είναι από εδώ\nIn Cook, Ελαφριά Κουζίνα, Επιδόρπιο, Νηστίσιμα, Πάσχα, Πρωινό/ Brunch Tagged Ανανάς, Κανέλα, Καρύδια, Μπανάνα Bookmark the permalink.\n← Ζυμαρικά Λαχανικών και ενθουσιασμός!\nΜακαρόνια με πέστο αβοκάντο →\n14 σχόλια στο “Νηστίσιμο Hummingbird Cake”\n11 Απριλίου 2016 at 20:45\nΤι λιχουδιά είναι αυτή; Αν είναι έτσι τα νηστίσιμα απορω γιατί δεν νηστεύω.. χεχε!!! Τα υλικά είναι ένα κι ένα! Μου άρεσαν ομψς πολύ και οι φωτογραφίες. .Μπράβο Αθηνά μου!!!\n11 Απριλίου 2016 at 23:52\nΕυχαριστώ πολύ για όλα, τα υλικά συνδυάζονται νόστιμα για το κέικ, δεν χρειάζεται να νηστέψεις για να το δοκιμάσεις!!\n11 Απριλίου 2016 at 22:17\nΑθηνά, έχει βελτιωθεί πολύ στη φωτογραφία! Τα κοντινά σου (bokeh) είναι υπέροχα! Και το κέικ υπερλαχταριστό!\n11 Απριλίου 2016 at 23:53\nΣε ευχαριστώ πολύ Άρη!! Τον όρο που αναφέρεις τον γκούκλαρα καθότι είμαι τεχνικά πανάσχετη και έχω να πω ότι όλα τα φταίει ο μάκρο φακός μου 😉 !! Ευχαριστώ πολύ για τα καλά σου λόγια!!\n11 Απριλίου 2016 at 22:26\nΑν και δεν τον πολυσυμπαθώ τον ανανά, κάτι μου λέει πως το αποτέλεσμα είναι θεϊκό! Κι επειδή σε εμπιστεύομαι στα κέικ με κλειστά μάτια, θα το δοκιμάσω.\n11 Απριλίου 2016 at 23:54\nΣτο κέικ αυτό δεν έχει καθόλου γεύση καθώς το καλύπτει η μπανάνα και η κανέλα, δίνει απλά μία δροσερή νότα.. Θα χαρώ πολύ να το δοκιμάσεις Χριστίνα μου!\n12 Απριλίου 2016 at 07:18\nΠες μου ότι αυτό είναι το κεικ που περίμενα???\n12 Απριλίου 2016 at 23:10\nΕιναι πραγματικά πολυ καλό το περιοδικό σας, έχει πολυ όμορφο στήσιμο, πολυ στυλατο!\nΌπως και το κέικ σου! Μου αρεσουν παντα τα νηστίσιμα κέικ, γιατί το λάδι τα κάνει πάντα πιο αφράτα!\n13 Απριλίου 2016 at 10:25\nΠολύ όμορφο το κέικ, πολύ λαχταριστό!\nΔε θυμάμαι αν σου έγραψα συγχαρητήρια για το περιοδικό, είναι πολύ ωραίο! Μπράβο σας!\n13 Απριλίου 2016 at 13:53\nΔε νηστεύω αλλά το κεικ φαίνεται λαχταριστό και διαφορετικό από τα συνηθισμένα! Και οι φωτογραφίες σου όπως πάντα εξαιρετικές!\n13 Απριλίου 2016 at 15:06\nΞέρεις πόσο μου αρέσουν αυτές οι παραλλαγές! Πρέπει να είναι τόσο νόστιμο και ζουμερό αυτό το κέικ…\nΑυτή η φόρμα γράφει τόσο ωραία στις φωτογραφίες!! Φιλάκια Αθηνούλα!!\n14 Απριλίου 2016 at 22:05\nΔεν έχω ξανασυναντήσει ανανά σε κέικ! Και μάλιστα σε συνδυασμό με μπανάνα! Θα το δοκιμάσω οπωσδήποτε!!\n15 Απριλίου 2016 at 18:58\nΜιαμ μιαμ φαίνεται πολύ ενδιαφέρον! Συνταγή αποθηκεύτηκε! Μου αρέσει πολύ και η παρουσίαση! Το κάνει άκρως λαχταριστό!\nΧριστίνα Μακρή says:\n19 Απριλίου 2016 at 13:10\nΑθηνούλα μου να σου ευχηθώ και εγώ με την σειρά μου επιτυχία στην προσπάθεια με το περιοδικό. Τρελαίνομαι για το συγκεκριμένο κέικ αλλά μη γελάσεις δεν ήξερα πως λέγεται έτσι. Φιλιά και καλή συνέχεια!


Αγαπητή «Α, μπα»: Ποια είναι η λεπτή γραμμή που ξεχωρίζει την κακία από την δυσαρέσκεια; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Ποια είναι η λεπτή γραμμή που ξεχωρίζει την κακία από την δυσαρέσκεια;\nΜήπως δεν έπρεπε να αντιδράσω έτσι;\nαπό Λένα Φουτσιτζή 04.12.2019, 10:00 8.8k Views 51 Σχόλια\nΡε Λένα από το πως θα με περιγράψω θεωρείς ότι γίνομαι δυσάρεστη ή μήπως είμαι κακιασμενη; Σημερα μου έτυχαν πάρα πολλά και όλα ξεκίνησαν με το να παω να κάνω τα ψώνια μου με μια φίλη στην περιοχή του ΙΚΕΑ της Θεσσαλονίκης. Πήγαμε κι εμείς από το ένα μαγαζί στο άλλο και να σημειώσω εδώ ότι στο παρελθόν έχω εργαστεί σε πολλά από αυτά, από κάποια έφυγα, από κάποια με φύγανε και από άλλα ήμουν 4μηνη σύμβαση, πάντως πολυεθνική για πολυεθνική δεν άφησα . Όπως καταλαβαίνεις από αυτό το βαρύ παρελθόν μου είναι λογικό να ξέρω κάποια άτομα από το προσωπικό. Ελα μου όμως που τα περισσότερα από αυτά τα άτομα ήταν από τότε για σφαλιάρες και δυστυχώς παραμένουν ακόμα. Καταρχάς επειδή τους ήξερα πολύ καλά, όταν τους συναντώ και κάνουν κίνηση να με φιλησουν σταυρωτά τους αποφεύγω λέγοντας τους “αχ δεν σε φιλαω γιατί είμαι λίγο κρυωμένη”. Έπειτα έρχεται η ερώτηση με ένα λυπητερο βλέμμα “βρήκες δουλειά” όπου απαντώ “ναι” και απ’ευθειας με ρωτούν “πόσα παίρνεις”; Ε εκεί ρε Λένα είναι που γίνομαι πραγματικά έξαλλη και απαντώ λέγοντας “όσα παίρνεις κι εσύ μετά τις περικοπές που σας εκαναν” και έφυγα με την μύτη ψηλά! Αυτήν την ερώτηση σήμερα την έλαβα από 7 άτομα παρακαλώ! Και στους 7 απάντησα με τον ίδιο ακριβώς τρόπο. Έπειτα στον δρόμο καθώς πήγαινα σε άλλο κατάστημα συνάντησα μια πρώην συνάδελφο από την τωρινή μου δουλειά ή όποια έχει σχεδόν ένα μήνα που έφυγε και τι με λέει ρε Λένα; “Έφυγα κι ένα τηλεφωνο δεν με πήρες”! Ε, επί τόπου κι εγώ της απάντησα “γιατί με πήρες εσύ;” Και με λέει “πάρε με τηλέφωνο” και της ξαναλέω “θα περιμένω να με πάρεις εσύ”, όπου γελάσαμε μεν από πλευράς μου ειρωνικά βέβαια αν και είμαι σιγουρη και από την δική της όπου και πάλι έφυγα. Λοιπόν σε όλα αυτά τα σκηνικά η φίλη που ήταν μαζί μου με είπε ότι έβγαλα πάρα πολύ μεγάλη κακία σε όλους τους και ότι δεν έπρεπε.Βέβαια όταν της είπα “τι περίμενες να κάνω σε τέτοιες ανοησίες δηλαδή;”, μου είπε ότι έπρεπε να απαντήσω γιατί έτσι είναι το σωστό και όχι να φερθω σαν κακιασμενη.Της είπα τότε “ξέρεις το να γίνεσαι δυσάρεστη σε τέτοια άτομα δεν είναι και τόσο κακό κάποιες φορές. Εξάλλου κάνεις δεν ρώτησε ότι ρώτησε από απλό ενδιαφέρον αλλά για το κουτσομπολιό και μόνο και τι νοιάζει τον καθένα πόσα παίρνω εγω” .Και μου απάντησε “δεν διαφωνώ αλλά μήπως πέρασες την λεπτή γραμμή του γίνομαι δυσάρεστη κι έγινες κακιασμενη “; Και ρωτώ ρε Λένα….Μηπως όντως φερθηκα κακιασμενα; Ποια είναι η λεπτή γραμμή που ξεχωρίζει την κακία από την δυσαρέσκεια;\n–Πίτα με γύρο δίχως κρομμυδι\nΣε τι έπρεπε να απαντήσεις; Στο πόσα παίρνεις στην καινούρια δουλειά, ή να εξηγήσεις γιατί δεν πήρες τηλέφωνο, που είναι ότι δεν είχες κανέναν απολύτως σκοπό να πάρεις;\nΗ λεπτή γραμμή δεν είναι καθόλου λεπτή. Είναι απότομες, αγενείς, χονδροειδείς ερωτήσεις. Δεν χρωστάς σε κανέναν ευγένεια εξ’ορισμού, εν λευκώ. Εσύ τους ξέρεις από παλιά, άρα έχεις ήδη διαμορφωμένη άποψη. Δεν υπάρχει περίπτωση να μπέρδεψες την απλή ερώτηση με την παρεμβατική ερώτηση. Εγώ πολύ το χάρηκα, πάντως. Τα χάρηκα όλα αυτά που είπες και έκανες.\nΕμένα πάλι μου φάνηκε πως είχες το ζωνάρι σου λυμένο για καυγά. Είσαι εκνευρισμένη, τα γράφεις μπερδεμένα, δεν ήμουν και μπροστά να δω, άλλο όμως να βάζεις τον άλλον στη θέση του κι αλλο να τα έχεις πάρει κρανίο.\nΕννοώ, αν δεν θες να τον φιλήσεις τον άλλον, μην τον φιλάς, τι εκνευρίζεσαι όμως που πήγε να σε φιλήσει; Δεν σε έδειρε κιόλας.\nΗ άλλη σου είπε γιατί δεν με πήρες τηλέφωνο. Καλά της απάντησες φυσικά. Τι τα έχεις πάρει κρανίο ομως, πρώτη φορά συναντάς βλάκες; Ο εκνευρισμός σου αυτός λοιπόν σίγουρα φάνηκε και αυτό ακριβώς είδε η φίλη σου.\nRebecca μου αυτό το αν δεν θες δεν φιλάς τον άλλο, πώς ακριβώς γίνεται; Εμένα συνέχεια με αγκαλιάζουν από το πουθενά, ή με φιλάνε. Δεν είναι το αντίθετο του να σε δείρουν το να σε φιλάνε ούτε πρέπει να το παίρνουμε ως κοπλιμέντο. Διαβάζεις τη γλώσσα του σώματος του άλλου, ας πούμε γέρνει φιλικά προς το μέρος σου, λαμπερό χαμόγελο, φαίνεται αν το πάτε για θερμό χαιρετισμό ή τυπικό. Φυσικά έχω πέσει κι εγώ έξω, αλλά φροντίζω να το θυμάμαι κ δεν ξαναπλησιαζω το εν λόγω άτομο, κ νιώθω άσχημα που παραβίασα το όριο. Αλλά γιατί τη βγάζεις υπερβολική; Δεν… Διαβάστε περισσότερα »\nΈχει περάσει τόσο μέσα μας ότι το σταυροφίλημα σε γνωστούς είναι δείγμα ευγένειας που νομίζω κάποιοι δεν μπαίνουν καν στην διαδικασία να διαβάσουν το σώμα του άλλου. Παλιά το θεωρούσα κι εγώ τόσο δεδομένο που δεν το σκεφτόμουν, μέχρι που είδα τον τρόμο στα μάτια του άλλου ανθρώπου… Και ντράπηκα πολύ κι από τότε προσπαθώ να προσέχω αλλά δεν μπορείς πάντα να καταλάβεις αν ο άλλος έχει τον ίδιο κώδικα με σένα. Αντίστοιχα, όμως, έχει περάσει μέσα μας ότι το να μας ρωτάνε τι μισθό παίρνουμε είναι αγένεια, ενώ – αποψάρα μου – δε θα’πρεπε να είναι, όχι σε όλες… Διαβάστε περισσότερα »\nΜε κάλυψε η Μαφάλντα με αυτά που είπε. Έχει κάθε δικαίωμα φυσικά να είναι εκνευρισμένη, Ό,τι θέλει θα κάνει, απλώς προσπάθησα να ερμηνεύσω τα λεγόμενα της φίλης της.\nΌσον αφορά το σταυροφιλημα μπορείς να το αποφύγεις. Να, δες τη Βικυ Καγιά στο gntm προχθές! Δεν φίλησε την Ασημίνα, ήταν και καλά αρρωστη! 😘😘😋\nΠόσο συμφωνώ. Ίσως η φίλη που ήταν μπροστά να παρατήρησε μια επιθετική εξωλεκτική επικοινωνία. Δεν έχει σημασία μόνο τι λες αλλά και πώς το λες. Η ομώνυμη στήλη άλλωστε λέγεται “έγινα δυσάρεστη”, όχι “παραλίγο να δαγκώσω εφτά πρώην συναδέλφους, τους έχεσα το γάιδαρο κι έφυγα με τη μύτη ψηλά”\nΈχεις περάσει από αυτά τα καταστήματα,ξέρεις τις συνθήκες και έχεις βιώσει πόσο επισφαλής είναι μια θέση εκεί.Η περίπτωση να ρωτάνε οι πρώην συνάδελφοι τι παίζει εκεί έξω,γιατί κι αυτοί δεν ξέρουν,τι τους ξημερώνει,δεν είναι πιθανή;Είναι μόνο το κουτσομπολιό;Σε διάφορους επαγγελματικούς χώρους γίνονται τέτοιες ερωτήσεις μεταξύ συναδέλφων για τους μισθούς,τις παροχές κτλ.Να τσεκάρουν,αν είναι ριγμένοι ή αν μπορούν να διεκδικήσουν και οι ίδιοι κάτι παραπάνω.Να το σκεφτούν,μήπως πρέπει να στείλουν κι αλλού κανένα βιογραφικό.Δεν είναι πάντα κακοπροαίρετο αυτό.Και δεν είναι το ίδιο με το να σε ρωτήσει ένας άσχετος,που εργάζεται σε άλλο τομέα και είναι μάλλον απίθανο να μεταπηδήσει στον δικό… Διαβάστε περισσότερα »\nΕίναι αγένεια να ρωτάς τον άλλον τι μισθό παίρνει.\nΌσο για την τελευταία με το τηλέφωνο, μάλλον την πήρε η μπάλα από το τσίτωμα με τους προηγούμενους!\nΤέλος, σχετικά για την διπλωματία (με την οποία τάσσομαι κι εγώ με λίγη δόση τρολλαρίσματος), δεν είναι για όλους. Στην Θεσσαλονίκη έχουν άλλο ταμπεραμέντο, τους έχω ζήσει λιγάκι, ήξερα κι από την μαμά μου.\nΓενικά συμφωνώ,ότι είναι αγένεια.Στη συγκεκριμένη περίπτωση,νομίζω,ότι είναι περισσότερο ζήτημα συναδελφικής αλληλεγγύης.\nΓια κάτι τόσο ευαίσθητο όμως, αν πράγματι έχεις ανάγκη την αλληλεγγύη, πρέπει να βρείς τον χρόνο, τον τόπο και τον τρόπο για να την διεκδικήσεις.\nΈνα μικρό κόμπλεξ ίσως (με την καλή έννοια), λόγω του τρόπου που έφυγε και του ότι δεν πήγε κάπου που να παίρνει τα διπλάσια, να τους το τρίψει στα μούτρα. Αλλά σε ποιον άραγε; Στους εργαζομένους; Συμφωνώ απόλυτα, οι εργαζόμενοι ρωτάνε για να ενημερώνονται. Πως θα ξέρουν αν λαμβάνουν όσα πρέπει με βάση την εργασία τους; Αν στην αγορά αλλού πληρώνουν καλύτερα. Η σιωπή λειτουργεί πάντα προς όφελος του εργοδότη. Παρ’ όλα αυτά, αν δεν θες να απαντήσεις πετάς στην μπάλα στην εξέδρα ή το λες στα ίσα. Αν δεν φοροδιαφεύγεις και δεν παίρνεις παραπάνω από όσα αξίζεις, δεν καταλαβαίνω… Διαβάστε περισσότερα »\nΚαι σ’αυτές τις δουλειές είναι πάνω κάτω γνωστά.Είναι και μεγάλες επιχειρήσεις και ελέγχονται.Υπάρχουν δουλειές,που δίνει ο καθένας ό,τι έχει ευχαρίστηση.Εκεί παίζει μεγάλη μυστικοπάθεια.Είτε γιατί ντρέπεσαι να πεις πόσο λίγα παίρνεις είτε γιατί υποψιάζεσαι,ότι βγάζεις αρκετά περισσότερα και κάνεις κι εσύ,ότι βράζεις στο ίδιο ζουμί με τους υπόλοιπους,μη λιμπιστούν τη θέση σου.\nΑν θέλουν να μάθουν τι παίζει εκεί έξω μπορούν να ρωτήσουν “τι παίζει εκεί έξω;” ή “είναι καλά τα πράγματα εκεί;” ή “πιστεύεις ότι αξίζει να το κυνηγήσω κι εγώ;” ή “σκέφτομαι κι εγώ να φύγω, οι μισθοί εκεί είναι πάνω κάτω όπως κι εδώ;”. Όχι “πόσα παίρνεις”, γιατί είναι αδιάκριτη προσωπική ερώτηση που φέρνει τον άλλο σε ευάλωτη θέση, ενώ αυτοί θα μπορούν μόνο να επωφεληθούν από την πληροφορία.\nΔιαφωνώ. Κατ΄αρχήν και οι 7+1 “αντιπαθητικοί και για σφαλιάρες” (που είναι ένας μεγάλος αριθμός) ήταν πρώην συνάδελφοι. Οπότε για ποιο θέμα να μιλούσατε σε μια τυχαία συνάντηση ? Για το αν βρήκες δουλειά και για το πόσα παίρνεις στην καινούργια δουλειά. Δεν ρωτήσανε από περιέργεια. Ρωτήσανε για να δούνε πως κυμαίνονται γενικά οι μισθοί και αν αξίζει το ρίσκο να φύγουνε κι αυτοί από κει που δουλεύουνε.\nΓενικά δεν τα μασάς και πολύ τα λόγια σου.\nΌχιιιι, οι υπάλληλοι του ΙΚΕΑ είναι σαν κόκκορες στα Μέγαρα και δεν επιτρέπεται να λαμβάνουν αποδοχές κατώτερες αυτών του προέδρου του Αρείου Πάγου.\n“Not everyone gets the same version of me. One person might tell you I have an amazing, beautiful soul. Another might tell you I’m a cold-hearted asshole. Believe them both. I don’t treat people badly. I treat them accordingly”. Θα το ξαναπώ. Αυτό που λέει κάποιος τη χοντράδα του, κι εγώ ΟΦΕΙΛΩ να το παίξω Καρολίνα του Μονακό, αλλιώς είμαι *εγώ* η κακιασμένη/υστέρω/πικραμένη/αγενής, πούθεν στο διάολο προκύπτει;\nΗ ευγένεια είναι two-way street. Βάλε τη φίλη να διαβάσει Α,μπα.\nΕγώ βρίσκω εσένα πρώτα από όλα αγενή. Το να έρθει παλιός σου συνάδελφος να σε φιλήσει και να κάνεις την άρρωστη για να το αποφύγεις δεν το καταλαβαίνω. Υπάρχει γραμμή στο δεν πιέζω τον εαυτό μου να κάνει πράγματα που δεν του αρέσουν, και στο φέρομαι με αγένεια. Επίσης το ότι 7/7 πρώην συναδελφοι σου που συνάντησες είναι για σφαλιάρες βρωμάει λίγο αρογκανσ και σνομπισμο. Η ερώτηση γιατί δεν με πήρες ένα τηλέφωνο γιατί είναι τόσο κακή; Δεν έχεις βγάλει ποτέ εσύ παράπονο σε κάποιον που περίμενες να ενδιαφερθεί περισσότερο για εσένα; Δεν έχεις σκεφτεί ποτέ καλά αυτός δεν με… Διαβάστε περισσότερα »\nΝαι πες της, δεν ξέραμε να στήσουμε και κωλο για να μη φανούμε κακιασμένες!\nΓια να κανω λίγο το δικηγόρο του διαβόλου: συμφωνώ μαζί σου, ιδίως για τα λεφτά δεν πρέπει να ρωταμε. Αλλά πιστεύω ότι τώρα η ερώτηση απο τα συγκεκριμένα άτομα κρύβει ίσως απελπισια και φόβο. Πιο πολύ μου κανει οτι σε ρώτησαν πόσα παίρνεις από την άποψη μήπως έρθουν κι εκεινοι στη δική σου δουλειά, αφού λες ότι κι εσύ εχεις αλλάξει πολλές δουλειές στον τομέα αυτό. Φυσικά δεν ήμουν μπροστα και μπορεί όντως να είχαν υποτιμητικό ύφος και καμία καλή πρόθεση, αλλά οφείλω να πω ότι η πρώτη μου σκέψη ήταν αυτό που ανέφερα.\n“είπε ότι έπρεπε να απαντήσω γιατί έτσι είναι το σωστό και όχι να φερθω σαν κακιασμενη.Της είπα τότε “ξέρεις το να γίνεσαι δυσάρεστη σε τέτοια άτομα δεν είναι και τόσο κακό κάποιες φορές”\nκαλα “την” ειπες.\nΤην έκανα λαχείο με την Σαλλλλονικιά που βγήκε για ψώνια και μοίραζε χεστήρια.\nΝα’σαι καλά, κοπέλα μου, ελπίζω να κουλάρεις ενίοτε.\n– Όσα θέλω.\n– Περισσότερα από εσένα.\n– Προσωπικά ζητήματα, συζήτηση κομμένη.\n– Τί σε νοιάζει;\nΠραγματικά δεν μπορώ να βρω “ευγενική” απάντηση. Πώς θα μπορούσες να βγάλεις λιγότερη κακία δηλαδή;\nΜακάρι να αμειβόμασταν όσα θέλουμε (κλαψ).\nΠροηγούμενο άρθρο Αγαπητή «Α, μπα»: Οφείλω ως ενήλικη να την προστατέψω;\nΕπόμενο άρθρο Αγαπητή «Α, μπα»: Ο κολλητός μου απορρίπτει τους πάντες


white pigeon: Τετάρτη, 19 Οκτωβρίου 2011\nΑυτά που σας γράφω τα ξέρετε και εσείς και εγώ. Τα\nΟυ κλέψεις: Διάσημες… “παραβιάσεις” της 7ης εντολής\nΟι μεγάλες ληστείες και κλοπές ανέκαθεν γοήτευαν τους «κοινούς θνητούς». Ίσως γιατί κρύβοντας μια δικαιολογημένη χαιρεκακία, ο περισσότερος κόσμος το διασκέδαζε να βλέπει τράπεζες- κολοσσούς, επιχειρηματίες - κροίσους και Μουσεία να χάνουν ο,τι πιο πολυπόθητο έχουν (χρήματα και έργα τέχνης δηλαδή) μέσα σε λίγες ώρες. Από την άλλη πλευρά, η άψογη σκηνοθεσία των κλοπών αυτών αποτελούσε ακόμα ένα «υπέρ» για την αποποινικοποίηση τέτοιου είδους παράνομων πράξεων στην συνείδηση του απλού κόσμου, ο οποίος μπορεί και να αναγνώριζε στους κλέφτες ένα καταπιεσμένο κομμάτι του εαυτού του. Ακολουθούν μερικές από τις πιο διάσημες ληστείες της ιστορίας.\n«Τα διαμάντια είναι παντοτινά» τραγουδούσε πριν μερικές δεκαετίες η Shirley Bassey. Στην Αμβέρσα του Βελγίου όμως, στο κέντρο του παγκόσμιου εμπορίου διαμαντιών, τα διαμάντια το 2003 δεν ήταν και τόσο… παντοτινά. Για την ακρίβεια ήταν άφαντα! Επρόκειτο για μια κινηματογραφική κλοπή. Χωρίς να ανοίξει ούτε ρουθούνι, μια συμμορία άδειασε 123 χρηματοκιβώτια γεμάτα διαμάντια αξίας περίπου 120 εκατομμυρίων ευρώ σε ένα από τα πιο αυστηρά φρουρούμενα κτήρια της Αμβέρσας και βγήκε από την πίσω πόρτα χωρίς να συναντήσει ψυχή. Σύμφωνα με εκτιμήσεις, τα χρηματοκιβώτια που "χυπήθηκαν" ανήκουν σε 70 άτομα και οργανισμούς και είναι πολύ περισσότερα από αυτά που είχαν «χτυπηθεί» το 1994 σε αντίστοιχη ληστεία αξίας 5 εκατομμύριών ευρώ.\nΟυ κλέψεις: Διάσημες… “παραβιάσεις” της 7ης εντολή...


Βαθύ Κόκκινο | “Ελεύθερη αγορά”: Το επόμενο στάδιο\nΚυριακή, 25 Ιουλίου, 2021 22:44:13\n“Ελεύθερη αγορά”: Το επόμενο στάδιο\nΗ ισχύς εν τη ενώσει και των εταιρειών\nΣύμφωνα με στοιχεία της Dealogic, που δημοσιεύονται στη Wall Street Journal, από τις αρχές του έτους έχουν ανακοινωθεί συμφωνίες αξίας 338 δισ. δολαρίων παγκοσμίως.\nΤο ποσό είναι αυξημένο κατά 25% σε σχέση με την αντίστοιχη περίοδο του 2010, με την κινητικότητα να είναι ιδιαίτερα αυξημένη στις ΗΠΑ. Η αξία των συμφωνιών στις οποίες εμπλέκονται αμερικανικές εταιρείες είναι υπερδιπλάσια σε σχέση με πέρυσι.\nΤο μέγεθος των συμφωνιών είναι επίσης πολύ μεγαλύτερο. Από τις αρχές της χρονιάς έχουν ανακοινωθεί συνολικά 12 εξαγορές ή συγχωνεύσεις αξίας άνω των 5 δισ. δολαρίων. Εξ αυτών οι οχτώ είναι, σύμφωνα με τη Dealogic, σε αμερικανικό έδαφος.\nΤην αντίστοιχη περσινή περίοδο είχαν πραγματοποιηθεί μόνο δύο συμφωνίες τέτοιου μεγέθους στις ΗΠΑ. Σε επίπεδο κλάδων, εντονότερες τάσεις συγκέντρωσης καταγράφονται σε αυτούς της ενέργειας, εξόρυξης μεταλλευμάτων, αλλά και διαχείρισης χρηματιστηρίων.\nΔύο από τις μεγαλύτερες συμφωνίες είναι η συγχώνευση των Duke Energy και Progress Energy ύψους 13,7 δισ. δολαρίων και η εξαγορά της Massey Energy από την Alpha Natural Resources ύψους 7,1 δισ. δολαρίων.\nΑξιοσημείωτη είναι η υποδοχή που συναντούν οι συμφωνίες στις αγορές μετοχών.\nΤα μεγάλα εταιρικά deals ανέκαθεν συνέβαλαν στη βελτίωση του επενδυτικού κλίματος. Συνήθως, όμως, ήταν οι εταιρείες, που εξαγοράζονταν, εκείνες που έβλεπαν τη μετοχή τους να επιδίδεται σε ράλι. Αντιθέτως οι αγοραστές έτειναν να δέχονται πιέσεις. Το τελευταίο διάστημα το μοτίβο αυτό έχει αλλάξει\nΟι μετοχές των επιχειρήσεων, που εξαγοράζουν ανταγωνίστριες, καταγράφουν επίσης μεγάλα κέρδη, σε μία ένδειξη ότι οι επενδυτές πιστεύουν πως τα οφέλη από την κίνησή τους αυτή θα είναι πολύ μεγαλύτερα από το κόστος της. Αυτό συμβαίνει ακόμη και στις περιπτώσεις, που οι επιχειρήσεις καταβάλλουν υψηλό πρίμιουμ για την εξαγορά.\nΣυγχωνεύσεις στα χρηµατιστήρια\nΜεγάλες ανακατατάξεις στις διεθνείς αγορές\nΠυρετός γάµων µεταξύ των µεγαλύτερων χρηµατιστηρίων στον κόσµο. Οπως ανακοινώθηκε χθες, το Χρηµατιστήριο NYSE Euronext και το γερµανικό Χρηµατιστήριο (Deutsche Boerse) βρίσκονται σε προχωρηµένες διαπραγµατεύσεις για συγχώνευση, ενώ το Χρηµατιστήριο του Λονδίνου (LSE) και η καναδική κεφαλαιαγορά TMX συµφώνησαν στην εξαγορά της δεύτερης από το πρώτο.\nΕάν προχωρήσει τελικά το ντιλ µεταξύ NYSE Euronext και Deutsche Boerse θα δηµιουργηθεί µία από τις µεγαλύτερες κεφαλαιαγορές στην Ευρώπη. Εδρες της νέας εταιρείας θα είναι η Νέα Υόρκη και η Φρανκφούρτη. Οταν ανακοινώθηκαν οι συζητήσεις, η διαπραγµάτευση των µετοχών της NYSE Euronext στη Νέα Υόρκη και της Deutsche Boerse στη Φρανκφούρτη ανεστάλη προσωρινά µέχρι να γίνουν οι απαραίτητες ανακοινώσεις. Στη συνέχεια οι µετοχές της NYSE Euronext βρέθηκαν να σηµειώνουν άλµα πάνω από 15%. Στόχος της συµφωνίας είναι µεταξύ άλλων να µειωθεί σηµαντικά το λειτουργικό κόστος. Για να γίνει οποιοδήποτε ντιλ πάντως θαπρέπει να δώσουν το πράσινο φως οι αρµόδιες εποπτικές αρχές.\nΤο ΧΡΗΜΑΤΙΣΤΗΡΙΟ του Λονδίνου (LSE-London Stock Exchange) ανακοίνωσε νωρίτερα ότισυµφώνησε στην εξαγορά της TMX Group, της µεγαλύτερης πλατφόρµας διαπραγµάτευσης του Καναδά. Το LSE θα αποκτήσει το 55% των µετοχών της TMX Group. Στόχος η δηµιουργία της µεγαλύτερης πλατφόρµας διαπραγµάτευσης για εισηγµένες µεταλλευτικές εταιρείες. Θα πρόκειται επίσης για το µεγαλύτερο χρηµατιστήριο από πλευράς αριθµού εισηγµένων εταιρειών. Σύµφωνα µε τους «Financial Times», πρόκειται για ντιλ συνολικής αξίας 8,8 δισ. δολαρίων.\nΙστότοπος έναντι 315 εκατ. $\nΗ online εταιρεία AOL ανακοίνωσε ότι εξαγοράζει το δημοφιλή ειδησεογραφικό ιστότοπο Huffington Post για 315 εκατομμύρια δολάρια, σε μια συμφωνία που επιπλέον θα οδηγήσει σε έναν νέο όμιλο-ομπρέλα, με πολύ μεγαλύτερη δύναμη.\nΑς θυμηθούμε και μερικές κλασσικές αναλύσεις επί του θέματος:\nΟ Μαρξ εξηγεί πως ο ίδιος ο αγώνας του ανταγωνισμού δρα σα μια δύναμη συγκεντροποίησης του κεφαλαίου. Γράφει χαρακτηριστικά στον πρώτο τόμο του Κεφαλαίου: “Η πάλη του συναγωνισμού διεξάγεται με τη μείωση στις τιμές των εμπορευμάτων. Η φθήνια των εμπορευμάτων εξαρτάται από την παραγωγικότητα της εργασίας και εκείνη πάλι από την κλίμακα παραγωγής. Γι΄ αυτό τα μεγάλα κεφάλαια νικούν τα μικρά“.


Ομιλία της Υφυπουργού Οικονομικών κ. Παπανάτσιου στη Διαρκή Επιτροπή Οικονομικών Υποθέσεων κατά τη συζήτηση του ν/ς: «Κύρωση του Κρατικού Προϋπολογισμού του Οικονομικού Έτους 2018 - Ομιλίες - Υπουργείο Οικονομικών\nΟμιλία της Υφυπουργού Οικονομικών κ. Παπανάτσιου στη Διαρκή Επιτροπή Οικονομικών Υποθέσεων κατά τη συζήτηση του ν/ς: «Κύρωση του Κρατικού Προϋπολογισμού του Οικονομικού Έτους 2018\nΚΑΤΕΡΙΝΑ ΠΑΠΑΝΑΤΣΙΟΥ (Υφυπουργός Οικονομικών): Κύριε Πρόεδρε, κυρίες και κύριοι Βουλευτές, με την κατάθεση του Προϋπολογισμού του 2018 τελειώνει για τη χώρα μας ο κύκλος των μνημονίων που κληρονομήσαμε από τη Ν.Δ. και το ΠΑ.ΣΟ.Κ..\nΓια τρίτη συνεχόμενη χρονιά καταφέραμε να πιάσουμε τους δημοσιονομικούς στόχους και φέτος δίνουμε, όπως και πέρυσι, το κοινωνικό μέρισμα στους πολίτες που το έχουν περισσότερη ανάγκη. Μάλιστα, φέτος το παίρνουν περισσότεροι πολίτες, καθώς ήταν και μεγαλύτερο το ποσό και είχαμε το χρόνο να σχεδιάσουμε καλύτερα τη διανομή του.\nΗ σημαντική υπέρβαση των στόχων που επιτεύχθηκε τα δύο προηγούμενα έτη, αλλά και εκείνη που αναμένεται για το τρέχον έτος -πλεόνασμα 2,4%, έναντι στόχου 1,75% του Α.Ε.Π.- έχουν συμβάλει στην αποκατάσταση της διεθνούς αξιοπιστίας στα ελληνικά δημόσια οικονομικά και έχουν δημιουργήσει τις προϋποθέσεις για την επιστροφή της χώρας στις διεθνείς αγορές κεφαλαίων με τρόπο διατηρήσιμο.\nΓια το 2018, το πρωτογενές πλεόνασμα προβλέπεται να διαμορφωθεί στο 3,8% του Α.Ε.Π., ποσοστό που είναι συμβατό με τους στόχους του Προγράμματος Δημοσιονομικής Προσαρμογής και παρέχει ένα σημαντικό περιθώριο ασφαλείας.\nΣε αντίθεση με τις προηγούμενες κυβερνήσεις, ξεπεράσαμε τις προβλέψεις και έχουμε υπέρβαση στο στόχο των εσόδων. Τόσο οι μακροοικονομικές επιδόσεις όσο και οι δημοσιονομικές επιδόσεις των προηγούμενων κυβερνήσεων, ήταν συνεχώς κατώτερες από τις προβλέψεις των ίδιων και των θεσμών. Ήταν προβλέψεις χωρίς αντίκρισμα. Αντίθετα, εμείς καταφέραμε να πιάσουμε ή και να ξεπεράσουμε τους στόχους και στα δύο μέτωπα.\nΗ δημοσιονομική προσαρμογή των ετών 2015 - 2018, συνοδεύτηκε από τη σταδιακή ενίσχυση της προστασίας των πιο ευάλωτων στρωμάτων με την πλήρη ανάπτυξη εργαλείων, όπως το κοινωνικό εισόδημα αλληλεγγύης αλλά και παρεμβάσεων κοινωνικής πολιτικής στον κρίσιμο τομέα της αντιμετώπισης της παιδικής φτώχειας.\nΑυτή είναι η συντριπτική διαφορά μεταξύ της δικής μας πολιτικής και της πολιτικής της Κυβέρνησης Σαμαρά - Βενιζέλου, της κυβέρνησης Ν.Δ. και ΠΑ.ΣΟ.Κ..\nΗ αναπόφευκτη δημοσιονομική προσαρμογή επιβλήθηκε από τις αντικειμενικές συνθήκες, συνθήκες, βεβαίως, που είχαν δημιουργήσει παλιότερα, το ίδιο το ΠΑ.ΣΟ.Κ. και Ν.Δ.. Η Ν.Δ. και το ΠΑ.ΣΟ.Κ. κακοδιαχειρίστηκαν τη χώρα για δεκαετίες και όταν οι αδιέξοδες πολιτικές τους προκάλεσαν την κρίση του 2009, συμπεριφέρθηκαν στους πολίτες αυτής της χώρας με ακόμη χειρότερο τρόπο. Πρώτα ενοχοποίησαν συλλογικά τους πολίτες με το διαβόητο σύνθημα «μαζί τα φάγαμε» και στη συνέχεια προσπάθησαν να διασώσουν τις ελίτ της χώρας εις βάρος των εργαζομένων και της μεσαίας τάξης, για την οποία, δήθεν, κόπτονται όλοι.\nΕπιβλήθηκε λιτότητα μονόπλευρα στα λαϊκά στρώματα και στους εργαζόμενους. Έβαλε να πληρώσουν αυτοί που είχαν υποφέρει και στην περίοδο της ευημερίας. Αυτοί που έβλεπαν τότε τα εισοδήματά τους στάσιμα, τις τιμές σε όλα ανεβαίνουν και την χλιδή να επιδεικνύεται προκλητικά. Αυτοί που έβλεπαν ανάπτυξη και έβλεπα ανεργία και αγριότητα στις εργασιακές σχέσεις, ακόμη και πριν την κρίση.\nΗ πολιτική των προηγούμενων κυβερνήσεων, στα καλά χρόνια που όλοι λέμε, για τα λαϊκά στρώματα σήμαινε την παροχή εορτοδανείων και διακοποδανείων, για να αντικαταστήσουν την αγοραστική δύναμη που έχαναν με τις αποδοχές τους.\nΜε τη μονόπλευρη λιτότητα που επέβαλαν, όταν έφτασαν σε αδιέξοδο, φτωχοποίησαν εκατομμύρια Έλληνες, προκάλεσαν η ύφεση που έφτασε στο 30% συνολικά και έφεραν την ανεργία πάνω από το 25%. Έτσι χάθηκε το 30% του Α.Ε.Π. της χώρας, από το 2009 έως το 2014.\nΟι μακροοικονομικές επιδόσεις των μνημονίων των προηγούμενων κυβερνήσεων ήταν καταστροφικές, γιατί χτύπησαν τους εργαζόμενους, την ώρα που η ελίτ μετέφερε τα κεφάλαιά της στους φορολογικούς παραδείσους και άφηναν τα χρέη τους πίσω.\nΣήμερα, η οικονομική επιστήμη αναγνωρίζει ότι οι ανισότητες βλάπτουν σοβαρά την ανάπτυξη. Ακόμη και το ίδιο το Διεθνές Νομισματικό Ταμείο το έχει παραδεχθεί αυτό, έστω και κατόπιν εορτής.\nΟι επιλογές του ΠΑ.ΣΟ.Κ. και της Ν.Δ. επέβαλαν μονόπλευρη λιτότητα στους εργαζόμενους και αυτό είχε σαν συνέπεια να είναι η ύφεση στην οικονομία μεγαλύτερη από αυτή που θα είχε μια πιο ισορροπημένη πολιτική. Αντίθετα, η Κυβέρνησή μας, χάρη στη διαπραγμάτευση, που τόσο έχει τόσο λοιδορήσει η Αντιπολίτευση, πέτυχε στόχους για χαμηλότερα πρωτογενή πλεονάσματα και έχει κάνει νοικοκυρεμένους προϋπολογισμούς.\nΗ προηγούμενη κυβέρνηση είχε συμφωνήσει πλεονάσματα μέχρι και 4,5%. Παράλληλα, η δική μας κυβέρνηση, έκανε μια πιο δίκαιη διανομή των βαρών, με σταδιακή ενίσχυση της προστασίας των πιο ευάλωτων στρωμάτων, που είχαν φτάσει πια στα όριά τους.\nΣτα έτη που ακολουθούν, οι ρυθμοί οικονομικής ανάπτυξης που προβλέπει το Μεσοπρόθεσμο Πρόγραμμα Δημοσιονομικής Στρατηγικής 2018 - 2021, είναι επαρκείς για να εξασφαλίσουν τον δημοσιονομικό χώρο, ώστε να διευρυνθούν οι παρεμβάσεις ενίσχυσης της κοινωνικής προστασίας, αλλά και να εφαρμοστούν μειώσεις φορολογικών συντελεστών των νοικοκυριών και επιχειρήσεων.\nΕδώ να σημειώσω ότι έγινε μια αναφορά πώς μειώθηκαν οι δαπάνες για φυσικές καταστροφές. Μη δημιουργούμε εντυπώσεις, ξέρετε πάρα πολύ καλά ότι σε κάθε προϋπολογισμό υπάρχει κονδύλι αποθεματικών που παραμένει σταθερό, απ’ όπου καλύπτονται όλες οι έκτακτες ανάγκες.\nΕιδικά τώρα για το 2018 οι εξοικονομήσεις που προκύπτουν από την επιτυχημένη επισκόπηση των πρωτογενών λειτουργικών δαπανών, θα χρηματοδοτήσουν μια σειρά από πρόσθετες δράσεις κοινωνικής προστασίας. Με το κοινωνικό μέρισμα φέτος φθάνει το 1,4 δις ευρώ και μοιράζεται με τρεις τρόπους. Επτακόσια είκοσι εκατομμύρια για την ενίσχυση στα πιο αδύναμα νοικοκυριά, 360 εκατ. ευρώ καλύπτει το κοινωνικό τιμολόγιο της ΔΕΗ και άλλα 315 εκατ. ευρώ είναι η επιστροφή της διαφοράς των εισφορών υγείας που κακώς κρατήθηκαν από τους συνταξιούχους τα προηγούμενα έτη.\nΗ διανομή του κοινωνικού μερίσματος δεν θα ανακουφίσει μόνο αυτούς που έχουν σήμερα τα χαμηλότερα εισοδήματα, θα λειτουργήσει πολλαπλασιαστικά, θα τονώσει τη ζήτηση και θα συμβάλλει στην αναθέρμανση της αγοράς. Θα δουν οι επιχειρηματίες και οι επαγγελματίες αύξηση της ζήτησης και αύξηση των πωλήσεών τους. Σήμερα με βάση τα στοιχεία που έχουμε, το κλίμα στις επιχειρήσεις έχει αρχίσει και αντιστρέφεται. Αυτή τη στιγμή υπάρχει ένα πολύ μεγάλο ποσοστό επιχειρήσεων που έχει αυξήσει τον κύκλο εργασιών και τα κέρδη του σε σχέση με τα προηγούμενα χρόνια. Η μακροοικονομική κατάσταση έχει βελτιωθεί σημαντικά. Φέτος η οικονομία θα αναπτυχθεί με ρυθμό λίγο κάτω από το 2% και του χρόνου πάνω από 2,5%. Δεν μας φθάνουν αυτοί οι ρυθμοί, θέλουμε υψηλότερους, για να ανακτήσουμε το χρόνο που χάσαμε. Οι νέοι δεν μπορούν να περιμένουν άλλο. Η ανεργία έχει επιτέλους πτωτική τάση, αλλά και πάλι εμείς βιαζόμαστε να πέσει ακόμα πιο γρήγορα. Δεν μας φτάνει.\nΣτην εποχή της ευημερίας με δανεικά, ο νεοφιλελευθερισμός επέβαλε το μοντέλο της άνεργης ανάπτυξης, της ανάπτυξης χωρίς δημιουργία απασχόλησης, στις εποχές που οι ρυθμοί ανάπτυξης ήταν υψηλοί. Έφερε ανάπτυξη με διάλυση των εργασιακών σχέσεων και ύφεση με το αποτελείωμά τους. Γι’ αυτό εμάς δεν μας αρκούν οι ρυθμοί ανάπτυξης από μόνοι τους, θέλουμε ανάπτυξη με κοινωνικό αποτέλεσμα, γιατί η ανάπτυξη που δεν είναι δίκαιη, δεν είναι ανάπτυξη, δεν είναι βιώσιμη. Θέλουμε επενδύσεις, δίνουμε κίνητρα γι’ αυτές, αλλά προϋπόθεση είναι ο σεβασμός της εργασίας και των εργαζομένων και της νομοθεσίας για το περιβάλλον.\nΑγαπητοί συνάδελφοι, κύριε Πρόεδρε, στα 2,5 χρόνια της κυβέρνησής μας και παρά τα εμπόδια και τις τρικλοποδιές που αντιμετωπίσαμε, είχαμε σημαντική επιτυχία στον αγώνα κατά της φοροδιαφυγής. Αυτό αποτυπώνεται ιδιαίτερα στα έσοδα από το ΦΠΑ, που έφθασαν στο φετινό 9μηνο τα 11,63 δις ευρώ, από 9,69 δις ευρώ στο 9μηνο του 2015. Μέσα σε αυτά τα 2 χρόνια χάρη στην πολιτική βούληση που επιδείξαμε με ελέγχους και την προώθηση των ηλεκτρονικών συναλλαγών, τα έσοδα από το ΦΠΑ αυξήθηκαν κατά 2 δις ευρώ ή 20%. Το καλοκαίρι είχαμε 40.000 ελέγχους σε τουριστικές περιοχές, έναντι 4.000 κατά μέσο όρο τα προηγούμενα χρόνια. Στο 8μηνο Ιανουάριος – Αύγουστος 2017, από τα ελεγκτικά κέντρα και τις ΔΟΥ διενεργήθηκαν 16.640 έλεγχοι και βεβαιώθηκαν φόροι, πρόστιμα και προσαυξήσεις ύψους 2,6 δις ευρώ. Αντίστοιχα οι έλεγχοι στο σύνολο του 2016 βεβαίωσαν φόρους, πρόστιμα και προσαυξήσεις, περίπου 3 δις ευρώ. Ανασυγκροτήσαμε το ΣΔΟΕ και ήδη καταγράφει αλλεπάλληλες σημαντικές επιτυχίες κατά του οικονομικού εγκλήματος.\nΘα ήθελα να αναφερθώ εδώ στην αύξηση των άμεσων φόρων, όπως ειπώθηκε από κάποιον εισηγητή της Αξιωματικής Αντιπολίτευσης. Έχουμε θεαματική βελτίωση στα έσοδα από το ΦΠΑ, η οποία οφείλεται κατά το μεγαλύτερο μέρος της στην αύξηση της συμμόρφωσης των επιχειρήσεων και των επαγγελματιών και όχι στην αύξηση των φορολογικών συντελεστών, όπως λανθασμένα ή και σκόπιμα ισχυρίζεται η Αξιωματική Αντιπολίτευση.\nΗ Τράπεζα της Ελλάδος σε μελέτη που είχε δημοσιεύσει στο τέλος της περασμένης χρονιάς, έχει αποφανθεί χρησιμοποιώντας εικονομετρικές μεθόδους, ότι η αύξηση της χρήσης των καρτών πληρωμής βελτίωσε τα έσοδα Φ.Π.Α κατά 900 εκατ. € έως το δεύτερο εξάμηνο της περσινής χρονιάς. Γι' αυτό, λοιπόν, πρέπει να βλέπουμε όχι τόσο τον αριθμό και το ύψος των προστίμων που επιβάλλονται κατά τους ελέγχους, αλλά κυρίως τη βελτίωση της συμμόρφωσης των υπόχρεων. Αυτό όπως φαίνεται από το Φ.Π.Α έχει αυξηθεί πάρα πολύ. Άλλωστε η φοροδιαφυγή δεν είναι νέο φαινόμενο που σχετίζεται με την κρίση, αλλά ένα διαρθρωτικό πρόβλημα της ελληνικής οικονομίας. Τα φορολογικά έσοδα ήταν διαχρονικά από 5 έως 10 εκατοστιαίες μονάδες χαμηλότερα σαν ποσοστό του Α.Ε.Π. σε σχέση με την υπόλοιπη Ευρώπη. Αυτό δεν οφείλεται στους φορολογικούς συντελεστές, οι οποίοι όχι απλώς δεν ήταν χαμηλοί, αλλά πάντα ήταν πολύ υψηλότεροι από αυτούς που θα έπρεπε να είναι, αλλά στη φοροδιαφυγή.\nΒεβαίως, η φοροδιαφυγή δεν γίνεται από όλους αλλά από συγκεκριμένες τάξεις και επαγγελματικές ομάδες. Αυτές οι τάξεις δεν ήθελαν να πληρώνουν ούτε όταν ευημερούσαν, όταν είχαν μεγάλα κέρδη και εισοδήματα. Το είδαμε με τα Paradise Papers, το είδαμε με τα Panama Papers και όλες τις άλλες διεθνείς αποκαλύψεις των τελευταίων ετών. Τελικά, οι φόροι που δεν πληρώνονται από αυτούς που όφειλαν να τους πληρώσουν δημιούργησαν το υπέρογκο χρέος και επιβαρύνουν τους έντιμους φορολογούμενος.\nΛέτε, συνάδελφοι της Ν.Δ., ότι θα μειώσετε τους φορολογικούς συντελεστές, δεν απαντάτε όμως στο κρίσιμο ερώτημα, ερώτημα που έθεσε και ο Υπουργός Οικονομικών στην Επιτροπή. Ποιες δαπάνες θα κόψετε, για να το κάνετε αυτό; Θα κόψετε μισθούς και συντάξεις; Θα κόψετε από σχολεία και νοσοκομεία; Στο επίπεδο που έχουν περιοριστεί πλέον οι κρατικές δαπάνες οι φορολογικοί συντελεστές μπορούν να περιοριστούν μόνο με την αύξηση της φορολογικής συμμόρφωσης, μόνο με τη μείωση της φοροδιαφυγής. Εμείς δουλεύουμε σ' αυτή την κατεύθυνση, όπως έδειξαν τα στοιχεία για το Φ.Π.Α, που ανέφερα. Γι’ αυτό και μπορέσαμε, στο πλαίσιο των αντιμέτρων που περιλαμβάνει η πρόσφατη συμφωνία, να προβλέψουμε και μείωση του φόρου των επιχειρηματικών κερδών από το 29% στο 26%. Αντίθετα, κάποιοι στη Ν.Δ. βγαίνουν στα κανάλια και δηλώνουν ότι η φοροδιαφυγή δεν είναι ανήθικη, ενθαρρύνουν και υλοποιούν τη φοροδιαφυγή. Βλέπετε το αφήγημα περί υπερφορολόγησης που χρησιμοποιεί η αντιπολίτευση επιχειρεί να αμνηστεύσει εκείνους που είχαν συνηθίσει να φοροδιαφεύγουν και πλέον δεν μπορούν να το κάνουν.\nΟι προβλέψεις για την ανάπτυξη τα επόμενα χρόνια σε συνδυασμό με τον περιορισμό της απόκρυψης εισοδημάτων - αναφέρθηκε και από τον κ. Μαντά- και την βελτίωση στο μηχανισμό συλλογής εσόδων δημιουργούν το δημοσιονομικό χώρο για τη μείωση της φορολογίας. Ο προϋπολογισμός του 2018 ανοίγει το δρόμο για τη δημιουργία αυτών των συνθηκών, όπως άλλωστε έχουν αποτυπωθεί και στο μεσοπρόθεσμο.\nΑγαπητοί συνάδελφοι, κύριε Πρόεδρε, θα αναφερθώ συνοπτικά και σε ένα άλλο μέρος του χαρτοφυλακίου μου, που είναι η δημόσια περιουσία. Η κυβέρνηση προωθεί σταθερά μια πολιτική ορθολογικής διαχείρισης και στοχευμένης αξιοποίησης της περιουσίας του δημοσίου, η οποία μπορεί να εξασφαλίσει σημαντικά και σταθερά έσοδα για το δημόσιο σε μακροχρόνια βάση, να μειώσει το ύψος του χρέους και να δημιουργήσει πρόσθετα αναπτυξιακά οφέλη.\nΗ πολιτική αυτή έχει σαν βασικούς άξονες την καταγραφή, την προστασία και την αξιοποίηση της ακίνητης περιουσίας του δημοσίου, καθώς και τον εκσυγχρονισμό και την απλοποίηση των διαδικασιών και του νομοθετικού πλαισίου. Στη Γενική Γραμματεία Δημόσιας Περιουσίας βρίσκονται σε εξέλιξη δύο έργα για την καταγραφή της δημόσιας περιουσίας. Είναι οι Ψηφιακές Υπηρεσίες Δημόσιας Περιουσίας και Εθνικών Κληροδοτημάτων (ΨΥΔΗΠΕΚ) και το Μητρώο Ακίνητης Περιουσίας και επιπλέον συνεχίζεται το 2018 η αξιοποίηση της ακίνητης κτιριακής περιουσίας του δημοσίου και η ορθολογική διαχείριση των αναγκών στέγασης των υπηρεσιών και οργανισμών του προς το σκοπό της δραστικής μείωσης των σχετικών λειτουργικών δαπανών.\nΑκόμη, η Γενική Γραμματεία προωθεί παρεμβάσεις για μια σειρά από άλλα ζητήματα, όπως είναι οι σχολάζουσες κληρονομιές, κληροδοτήματα, αιγιαλοί και παραλίες. Ειδικά για το τελευταίο είχαμε φέτος για πρώτη φορά τη διενέργεια ηλεκτρονικών δημοπρασιών για την παραχώρηση απλής χρήσης αιγιαλού και παραλίας. Η διαδικασία έγινε φέτος για έναν μικρό αριθμό θέσεων, αλλά θα επεκταθεί σταδιακά σε όλες τις δημοπρατούμενες θέσεις, καθώς και σε άλλα αντικείμενα προς δημοπρασία, όπως είναι οι αμμοληψίες. Σκοπός της Κυβέρνησης είναι η επικαιροποίηση και η απλούστευση του νομοθετικού πλαισίου που διέπει τον αιγιαλό και την παραλία με αξιοποίηση των νέων τεχνολογιών. Θέλουμε αφενός να διασφαλίζεται η προστασία του αιγιαλού και της παραλίας και αφετέρου να προωθείται και να διευκολύνεται η αναπτυξιακή πολιτική της χώρας.\nΑγαπητοί συνάδελφοι, κύριε Πρόεδρε, κλείνοντας, θα τονίσω ξανά ότι με τον Προϋπολογισμό του 2018, τελειώνει ο κύκλος των μνημονίων, που κληρονομήσαμε από τη Νέα Δημοκρατία και το ΠΑ.ΣΟ.Κ. και παρά τον σκληρό πόλεμο που αντιμετωπίσαμε και αντιμετωπίζουμε αποκαταστήσαμε τη διεθνή αξιοπιστία των δημοσίων οικονομικών της χώρας μας. Οι προβλέψεις για την ανάπτυξη στα επόμενα χρόνια σε συνδυασμό με τον περιορισμό της απόκρυψης εισοδημάτων και τη βελτίωση στο μηχανισμό συλλογής εσόδων δημιουργούν δημοσιονομικό χώρο για μείωση της φορολογίας.\nΟ Προϋπολογισμός του 2018, ανοίγει το δρόμο για τη δημιουργία αυτών των συνθηκών, όπως άλλωστε έχουν αποτυπωθεί και στο μεσοπρόθεσμο ενώ με τη χρηστή και αποτελεσματική διαχείριση του δημοσίου χρήματος θα καταφέρουμε να καλύψουμε τις ανάγκες της κοινωνίας μέσα σε αυτές τις δύσκολες δημοσιονομικές συνθήκες με παράλληλο σεβασμό των δικαιωμάτων και των επόμενων γενεών.


Ο ΧΡΙΣΤΟΣ ΞΑΝΑΣΤΑΥΡΩΝΕΤΑΙ… - Ενωμένη Ρωμηοσύνη\n27 Απριλίου 2016 σε ΑΡΘΡΟΓΡΑΦΙΑ, ΘΕΟΛΟΓΙΚΑ\nγράφει ο Καρύδης Νικόλαος φοιτητής Κοιν. Θεολογίας\nΜε δέος και κατάνυξη, ατενίζουμε απόψε στη μέση των εκκλησιών μας υψωμένο το Σταυρό του Λυτρωτή και ακούμε τα ιερά Ευαγγέλια να μας αφηγούνται τις συνθήκες της σταυρώσεως και νοερά μεταφερόμαστε στη μακρινή εκείνη Ιερουσαλήμ, και ζούμε από κοντά όλες τις φάσεις του θείου δράματος. Έτσι, καθώς και από το συναξάρι της αποψινής βραδιάς, καλούμαστε να στοχασθούμε πάνω στους «εμπτυσμούς, τα ραπίσματα, τα κολαφίσματα, τας ύβρεις, τους γέλωτας την πορφυράν χλαίναν, τον κάλαμον, τον σπόγγον, το όξος, τους ήλους, την λόγχην, καί προ πάντων τον σταυρόν και τον θάνατον, α δι’ ημάς εκών κατεδέξατο…», αφήνουμε το νου μας σε ένα γλυκό πνευματικό μετεωρισμό και με αφετηρία τα πραγματικά γεγονότα του πάθους, αναλογιζόμαστε την οδύνη του Χριστού μας πάνω στο Σταυρό. Όλο το πάθος του Χριστού ήταν ένας βαθύς πόνος που αυλάκωνε όλη του την ύπαρξη. Ο Χριστός όμως, δε πονούσε μόνο σωματικά από τις πληγές των καρφιών και των μαστιγίων, αλλά πονούσε και εσωτερικά. Πονούσε για την αγνωμοσύνη των ανθρώπων, για την επιμονή τους στην πλάνη και για την άρνησή τους να δεχθούν τη δική τους λύτρωση.\nΌμως, ο πόνος αυτός του Χριστού παρατείνεται μέσα στους αιώνες, είναι διαρκής και συνεχίζεται μέχρι και σήμερα, στις μέρες. Καθημερινά, χιλιάδες κόσμου παίρνουν στα χέρια τους ένα σφυρί και καρφώνουν καρφιά πάνω στο σώμα του Χριστού. Ξανασταυρώνουν τον Κύριό μας με τη ζωή τους και τη συμπεριφορά τους. Όλοι μας γινόμαστε συνεχώς σταυρωτές Του. Όλοι μας συχνά συμπεριφερόμαστε σαν τον Ιούδα. Ενώ ονομαζόμαστε Χριστιανοί Ορθόδοξοι, παιδιά του ίδιου πατέρα και Θεού, μαθητές του Χριστού, συνέχεια Τον προδίδουμε. Κάθε παράβαση των λόγων του είναι και μια πληγή πάνω στο κορμί Του.\nΈνας κακός λόγος σε ένα συνάνθρωπό μας είναι ακριβώς το ίδιο με μια ύβρη μπροστά στο πρόσωπο του Εσταυρωμένου Χριστού. Μια συκοφαντία εις βάρος ενός αδερφού μας, είναι ένα μαστίγωμα πάνω στο σώμα του Χριστού. Το φθονερό μάτι, με το οποίο κοιτάζουμε το γείτονά μας, είναι ένας εμπτυσμός πάνω στον κατάδικο Χριστό. Η εμπάθεια για εκείνον που μας ξεπέρασε σε ρώμη, γνώση ή αξιοπρέπεια, είναι ένα περιφρονητικό γέλιο μπροστά στα μάτια του μαστιγωμένου Ιησού. Μια αισχρολογία είναι μια ύβρη απέναντι στον αλυσοδεμένο Μεσσία. Μα, προπάντων, η όλη μας απιστία στον αληθινό και Τριαδικό Θεό, στα Πάθη και την Ανάσταση του Σωτήρος, είναι ένας δεύτερος Σταυρός και ένας μεγαλύτερος Γολγοθάς πάνω στον οποίο βασανίζουμε εμείς τον ίδιο το Χριστό.\nΤι απ’ όλα αυτά δεν είναι πραγματικότητα; Κι όμως, όλα αυτά χαρακτηρίζουν την καθημερινότητά μας. Όλοι οι λεγόμενοι Χριστιανοί, σταυρώνουμε την ίδια μας την πίστη. Καλούμαστε Χριστιανοί αλλά δεν τηρούμε όσα είπε ο Χριστός. Τον ονομάζουμε Κύριο, αλλά δεν το υπακούμε. Τον ονομάζουμε Φως αλλά δεν τον βλέπουμε. Τον ονομάζουμε Οδό, αλλά δεν τον ακολουθούμε. Τον ονομάζουμε Ζωή, αλλά δεν τον επιθυμούμε. Τον ονομάζουμε Σοφία, αλλά δεν τον συμβουλευόμαστε. Τον ονομάζουμε Αλήθεια, αλλά δεν τον πιστεύουμε. Τον ονομάζουμε Παντοδύναμο, αλλά δεν τον εμπιστευόμαστε. Τον ονομάζουμε Δίκαιο, αλλά δεν τον φοβόμαστε. Τον ονομάζουμε Πατέρα, αλλά δε γινόμαστε παιδιά του. Τον ονομάζουμε Δάσκαλο, αλλά δεν τον υπακούμε και δε γινόμαστε μαθητές του. Τον ονομάζουμε Σωτήρα, αλλά δε θέλουμε τη σωτηρία μας. Τον ονομάζουμε Ειρήνη, αλλά δεν την επιθυμούμε. Τον ονομάζουμε Πρότυπο, αλλά δεν μιμούμαστε Αυτόν και τους Αγίους που τον μιμήθηκαν. Τον ονομάζουμε Άρτο Ζωής, αλλά δεν τον γευόμαστε με τη μετάληψη. Τον βλέπουμε επάνω στο Σταυρό, αλλά δε συμπάσχουμε μαζί του. Δεν του μιλάμε, αλλά αυτός είναι παντού και ακούει την καρδιά μας. Όλα αυτά είναι τα καρφιά πάνω στο Σταυρό του.\nΓι αυτό λοιπόν, σήμερα κιόλας, να σταθούμε μπροστά του και να του ζητήσουμε συγγνώμη για όλα όσα κάνουμε και όλα όσα δεν κάνουμε. Να αφεθούμε ολοκληρωτικά σε αυτόν. Και να του υποσχεθούμε πως θα κάνουμε μια νέα αρχή, πως θα κάνουμε τα πάντα ώστε να μην τον ξανασταυρώσουμε. Ας καρφώσουμε πάνω στο Σταυρό όλα μας τα αμαρτήματα, όλες μας τις ασέλγειες, με τον πόθο πως θα αγωνιστούμε για να βάλουμε γερά θεμέλια για μια επόμενη χριστιανική ζωή.\nΜνημόνευε ᾿Ιησοῦν Χριστὸν\nΟ αγώνας κατά της κενοδοξίας\nΟ Πούτιν χλευάζει τους Αμερικανούς διπλωμάτες- γκέ...\n«Η ιστορία της Ελλάδας παραμορφώνεται» ισχυρίζεται...\nΚαρύδης Νικόλαος Μ. ΕΒΔΟΜΑΔΑ ΣΤΑΥΡΩΣΗ


Χρήστος Σωτηρακόπουλος, Author at Sport-Retro.gr - Page 3 of 6\nΜπράιαν Κλαφ: Ο κορυφαίος σύμφωνα με τον Τζον Μακ Γκόβερν\nΟ Τζον Μακ Γκόβερν, αρχηγός της πανίσχυρης Νότιγχαμ κατά τη δεκαετία του 1970, φιλοξενήθηκε στην εκπομπή του Χρήστου Σωτηρακόπουλου "Τα διαμάντια παραμένουν παντοτινά" στον ΣΠΟΡ FM 94,6. "Όταν έφυγε από τη ζωή μαζί του έσπασε και το καλούπι. Δεν θα ξαναβγεί άλλος Μπράιαν Κλαφ", είπε για τον προπονητή των επιτυχιών της Φόρεστ.\nΥπήρξε ό,τι καλύτερο είχε βγάλει το ιταλικό ποδόσφαιρο σε επίπεδο συλλόγων. Αγαπήθηκε παράφορα και έφυγε τόσο γρήγορα που δεν πρόλαβε να φθαρεί. Στο διάβα της δεν νικούσε απλά. Ανάγκαζε τον αντίπαλο να υποκλιθεί. Ωστόσο μία μοιραία πτήση έμελλε να καταφέρει αυτό που οι αντίπαλοι δεν κατόρθωναν επί χρόνια. Ο Χρήστος Σωτηρακόπουλος για την «Grande Torino».\n«Πέντε βαθμοί διαφορά ο 1ος με τον 7ο, δέκα ομάδες να περνούν από τη κορυφή, πρωταθλήτρια εκείνη που την περίοδο των Χριστουγέννων ήταν 9η! Κάποτε συνέβη στην Αγγλία, στην πιο τρελή σεζόν στην ιστορία του πρωταθλήματος από το 1888 και γι' αυτό συχνά πυκνά αναφέρομαι σε αυτή». Γράφει ο Χρήστος Σωτηρακόπουλος στη στήλη Replay.\nΈζησα εκείνη τη μέρα από κοντά και έχω δώσει υπόσχεση στον εαυτό μου πως δεν θα την αφήσω να φύγει από τη μνήμη ποτέ. Δεν θα γράψω κάτι καινούργιο, αφού το έχω κάνει ήδη τα προηγούμενα χρόνια. Ο Χρήστος Σωτηρακόπουλος θυμάται την τραγωδία του "Χίλσμπορο".\nΛίγες εβδομάδες πριν από τα 24α γενέθλιά του και, βέβαια, τον αξέχαστο τελικό του 1999 με την Μπάγερν στη Βαρκελώνη, ο Ντέιβιντ Μπέκαμ είχε ανταποκριθεί στο κάλεσμα του Χρήστου Σωτηρακόπουλου για λογαριασμό του περιοδικού «Active». Διαβάστε μερικά από τα πιο ξεχωριστά σημεία της συνέντευξης/αφιερώματος στον Άγγλο σούπερ σταρ.


Προσφέροντας κλασικά δωμάτια, το μοναδικό Casa Di Sara Bed and Breakfast βρίσκεται σε απόσταση 15-λεπτών με τα πόδια από Πλατεία Αγίου Μάρκου.\nΤο ξενοδοχείο απέχει 15 λεπτά με τα πόδια από Γέφυρα Ριάλτο. Οι εγκαταστάσεις βρίσκονται 2 χλμ από το κέντρο της Βενετίας.\nΑυτό το ξενοδοχείο βρίσκεται στην περιοχή Dorsoduro, φημισμένη για γκαλερί και βασιλική.\nΤα δωμάτια στο Casa Di Sara Bed and Breakfast διαθέτουν δωρεάν Wi-Fi, κλιματισμό, προσωπικό υπολογιστή, DVD player και ξεχωριστή τουαλέτα. Οι επισκέπτες έχουν στη διάθεσή τους ιδιωτικά μπάνια που διαθέτουν μπανιέρα, ντους και σεσουάρ σε κάθε δωμάτιο.\nΤο ξενοδοχείο προσφέρει υπηρεσία καθαρισμού δωματίου και υπηρεσία δωματίου καθώς και ανταλλακτήριο συναλλάγματος και αποθήκευση αποσκευών.\nHilton Danube Waterfront Ξενοδοχείο in Βιέννη - ιστοσελίδα;\nPalazzo Matteotti Ξενοδοχείο in Μιλάνο - ιστοσελίδα;\nOrnato Ξενοδοχείο in Μιλάνο - ιστοσελίδα;\nSleep In Ξενοδοχείο in Χονγκ Κονγκ - ιστοσελίδα;\nNaumi Ξενοδοχείο in Σιγκαπούρη - ιστοσελίδα;\nThe B Roppongi Ξενοδοχείο in Τόκιο - ιστοσελίδα;\nIzmailovo Beta Ξενοδοχείο in Μόσχα - ιστοσελίδα;\nRetro Hostel in Krasków - ιστοσελίδα;\nCharnley Mews Boutique Ξενοδοχείο in Μάντσεστερ - ιστοσελίδα;\nGrottger Luxury Boutique Ξενοδοχείο in Krasków - ιστοσελίδα;\nTakemine Ryokan in Τόκιο - ιστοσελίδα;\nMayak Ξενοδοχείο in Μόσχα - ιστοσελίδα;\nNihonbashi Muromachi Bay Ξενοδοχείο με κάψουλες in Τόκιο - ιστοσελίδα;\nCapri By Fraser Ξενοδοχείο in Σιγκαπούρη - ιστοσελίδα;\nAngleterre Ξενοδοχείο in Βερολίνο - ιστοσελίδα;\nThe Claremont Ξενοδοχείο in Σιγκαπούρη - ιστοσελίδα;\nRosedale Ξενοδοχείο in Χονγκ Κονγκ - ιστοσελίδα;\nInside Transit Ξενοδοχείο in Μόσχα - ιστοσελίδα;\nWeb Asakusabashi Ξενοδοχείο in Τόκιο - ιστοσελίδα;


Λουκέτο και στα Δημοτικά ΚΔΑΠ; – Έντονο το πρόβλημα στους δήμους Μεσολογγίου, Ναυπακτίας και Ακτίου – Βόνιτσας\n“Λουκέτο και στα Δημοτικά ΚΔΑΠ;” Αυτό καταγγέλλει ο Πανελλήνιος Σύλλογος Εργαζομένων στα ΚΔΑΠ και ΚΔΑΠ-ΜΕΑ των Δήμων (ΠΑΣΕΚΔΑΠ), ως αποτέλεσμα της “πρωτοφανούς, επικίνδυνης και καταστροφικής εξέλιξης του κυβερνητικού σχεδιασμού σχετικά με τη χρηματοδότηση των δημοτικών ΚΔΑΠ πανελλαδικά”.\nΤη διάθεση των αναγκαίων πόρων ώστε να χορηγηθούν voucher σε όλες τις μητέρες που πληρούν τα κοινωνικά και εισοδηματικά κριτήρια της πρόσκλησης, ώστε πράγματι ΝΑ ΜΗ ΜΕΙΝΕΙ ΚΑΝΕΝΑ ΠΑΙΔΙ ΕΚΤΟΣ ΔΗΜΟΤΙΚΩΝ ΚΔΑΠ.\nΝα ΜΗΝ ΑΠΟΛΥΘΕΙ ΚΑΝΕΝΑΣ ΕΡΓΑΖΟΜΕΝΟΣ στα δημοτικά ΚΔΑΠ και ΚΔΑΠ-ΜΕΑ .\n*Ο Παναγιώτης Κατσούλης είναι Εκπαιδευτικός, πρώην Δήμαρχος Ιεράς Πόλεως Μεσολογγίου και μέλος Ν.Ε. ΣΥΡΙΖΑ – ΠΡΟΟΔΕΥΤΙΚΗ ΣΥΜΜΑΧΙΑ Αιτωλ/νιας


Σεμινάριο Marketing Plan: Σχεδιασμός, Υλοποίηση και Έλεγχος\nMarketing Plan: Σχεδιασμός, Υλοποίηση και Έλεγχος\nΗμερομηνία & Ώρα Διεξαγωγής: 23/03/2017 18:00\nΤο ΚΕΑΚ ( Κέντρο Επιχειρηματικότητας, Ανάπτυξης και Καινοτομίας), με σαφή προσανατολισμό στην τεκμηρίωση της γνώσης και της δια βίου μάθησης διοργανώνει το πρακτικό εργαστήριο με θέμα ‘’Marketing Plan: Σχεδιασμός, Υλοποίηση και Έλεγχος’’.\nΣκοπός & Στόχος μας είναι μέσα από την πρακτική θεματολογία που θα αναπτυχθεί, οι συμμετέχοντες να κατανοήσουν τις βασικές εισαγωγικές έννοιες για την κατάρτιση ενός σχεδίου Marketing. Την Πλήρη και αναλυτική διαδικασία σχεδιασμού, παρακολούθησης-υλοποίησης και μέτρησης της αποτελεσματικότητας ενός Marketing Plan.\n• Επαγγελματίες και Στελέχη Εταιριών με άμεση ή/και έμμεση σχέση και ευθύνη για τον επιχειρηματικό σχεδιασμό.\n• Φιτητές και αποφοίτους του Τομέα Διοίκησης & Οικονομίας όλων των βαθμίδων.\n1. Το περιεχόμενο ενός πλήρους Marketing Plan\n2. Ανάλυσης παρούσας κατάστασης\n3. Τμηματοποίηση αγοράς- Επιλογή target group\n4. Σχεδιασμός στρατηγικής Marketing & πλάνων υλοποίησης\n5. Υλοποίηση & Έλεγχος του Marketing Plan\n6. Παραδείγματα και τρόπος εφαρμογής της θεωρίας στην πράξη.\nΣτο τέλος της εισήγησης οι συμμετέχοντες θα λάβουν Sample Practical Marketing Plan, extra σημειώσεις και βιβλιογραφία.\nΑπαραίτητη η προεγγραφή: info@keak.gr


32η Έκθεση βιβλίου στο Πασαλιμάνι! – Dioptra Blog\nHome Νέα - Ειδήσεις 32η Έκθεση βιβλίου στο Πασαλιμάνι!\n28 Μαΐου 2018\t 28 Μαΐου 2018\nΕδώ μπορείτε να βρείτε και το σχετικό event στο Facebook.\nΣτην Έκθεση συμμετέχουν εκδοτικοί οίκοι από όλη την Ελλάδα και το πρόγραμμα περιλαμβάνει πλήθος πολιτιστικών εκδηλώσεων, όπως παρουσιάσεις βιβλίων, συναντήσεις με συγγραφείς, εικαστικά δρώμενα για τα παιδιά και πολλές άλλες εκπλήξεις.\nΕλάτε για μια όμορφη βόλτα γεμάτη βιβλία μέχρι την Κυριακή 24 Ιουνίου!\nΩράριο: Καθημερινά 19:00-23:00\nnews, έκθεση βιβλίου


Greek Cuisine By Anna: 2013\n1 κιλό καλαμαράκια (φρέσκα)\nΠλένουμε καλά τα καλαμαράκια, τα κόβουμε σε κομμάτια της αρεσκείας μας και τα στραγγίζουμε καλά.\nAλευρώνουμε τα καλαμαράκια.\nΒάζουμε λάδι σε ένα βαθύ τηγάνι. Μόλις ζεσταθεί το λάδι καλά, βάζουμε τα καλαμαράκια στο τηγάνι.\nΠεριμένουμε 5 λεπτά και με μία τρυπητή κουτάλα τα βάζουμε σε απορροφητικό χαρτί.\nTα αλατίζουμε και τα σερβίρουμε ζεστά με λεμόνι.\nΓια να είναι τα καλαμαράκια τραγανά και μαλακά, θα πρέπει να βάζετε λίγα-λίγα καλαμαράκια σε καυτό λάδι. Γενικά, τα θαλασσινά τηγανίζονται σε μικρές ποσότητες στο τηγάνι, για να μην πέσει η θερμοκρασία. Βεβαίως και μπορείτε να δοκιμάσετε κατεψυγμένα καλαμαράκια αλλά τα φρέσκα καλαμάρια έχουν μοναδική γεύση.\nPosted by Anna Greek at 9:19:00 μ.μ. Δεν υπάρχουν σχόλια:\nLabels: θαλασσινά, καλαμαράκια, καλαμαράκια τηγανητά, νηστίσιμα\nΜπριάμ λαχανικών (νηστίσιμο)\n300 γρ. φασολάκια\nΣε μία κατσαρόλα σωτάρουμε το ελαιόλαδο με τα ψιλοκομμένα κρεμμύδια και το σκόρδο.\nΣωτάρουμε τα φασολάκια για 5 λεπτά.\nΠροσθέτουμε τα υπόλοιπα λαχανικά, τις πολτοποιημένες ντομάτες και αλάτι. Επίσης προσθέτουμε 2 φλυτζάνια του τσαγιού νερό και αφήνουμε να βράσει για 1 ώρα περίπου. Κατά την διάρκεια του βρασίματος προσθέτουμε νερό αν χρειαστεί. Στο τέλος θα προσθέσουμε και τον ψιλοκομμένο μαϊντανό.\nΈνα φαγητό με πολλά χρώματα που μυρίζει καλοκαίρι. Το συγκεκριμένο φαγητό μπορεί να γίνει και στο φούρνο. Αν το δοκιμάσετε στο φούρνο θα γίνει ποιο στεγνό. Επίσης, μην ξεχάσετε να προσθέτετε ζεστό νερό στο φαγητό κατά την διάρκεια του βρασίματος και όχι κρύο, ώστε να μην μεταβληθεί η θερμοκρασία του φαγητού.\nPosted by Anna Greek at 8:05:00 μ.μ. Δεν υπάρχουν σχόλια:\nLabels: Μπριάμ λαχανικών, νηστίσιμο\n1 φλιτζ.τσαγιου αρακά\n1/4 φλιτζ. κορν φλάουερ\nΚαθαρίζουμε τις πατάτες και τα καρότα και τα βράζουμε σε αλατισμένο νερό. Αφού έχουν μαλακώσει, τα αφαιρούμε με μία τρυπητή κουτάλα και βάζουμε τα κολοκυθάκια και τον αρακά να βράσουν στο ίδιο νερό. Στην συνέχεια, στραγγίζουμε τα λαχανικά.\nΚαι τα χτυπάμε στο μίξερ μέχρι να γίνουν πουρές.\nΣε ένα μπολ, βάζουμε το αλεύρι και το κορν φλάουερ, το κάρυ και το κύμινο. Ρίχνουμε το πουρέ στο μπολ, και τα ανακατεύουμε όλα μαζί. Πλάθουμε με το χέρι τα μπιφτέκια και τα τηγανίζουμε σε καυτό λάδι.\nΜπορείτε να προσαρμόστε την συνταγή ανάλογα με τις προτιμήσεις σας. Αν θέλετε μπορείτε να προσθέσετε ή να αφαιρέσετε οποιοδήποτε λαχανικό επιθυμείτε. Η συμβουλή μου όμως είναι να δοκιμάσετε την συνταγή με όλα τα προτεινόμενα λαχανικά. Μπορείτε επίσης να προσθέσετε και το τυρί της αρεσκείας σας.\nPosted by Anna Greek at 7:42:00 μ.μ. Δεν υπάρχουν σχόλια:\nLabels: Μπιφτέκια λαχανικών, νηστίσιμα μπιφτέκια\nΚαθαρίζουμε τα μύδια και τα βγάζουμε από το κέλυφός τους. Τα πλένουμε καλά με νερό και λεμόνι και τα στραγγίζουμε.\nΒάζουμε σε μία κατσαρόλα το ελαιόλαδο να ζεσταθεί. Αλευρώνουμε τα μύδια και αφού έχει ζεσταθεί το λάδι, βάζουμε λίγα μέσα στην κατσαρόλα για να τηγανιστούν σε δυνατή θερμοκρασία.\nΠεριμένουμε 5 λεπτά περίπου και στην συνέχεια τα βγάζουμε με μία τρυπητή κουτάλα και τα τοποθετούμε σε απορροφητικό χαρτί. Τα σερβίρουμε ζεστά με λεμόνι.\nΈνα φαγητό που μυρίζει καλοκαίρι και ούζο. Και ποιος δεν έχει δοκιμάσει μύδια σε διάφορες συνταγές; Προσοχή όμως να είναι φρέσκα. Επίσης είναι σημαντικό να τα στεγνώσουμε καλά πριν τα αλευρώσουμε και να μην βάζουμε πολλά μύδια μέσα στην κατσαρόλα για να μην πέσει η θερμοκρασία και βράσουν.\nPosted by Anna Greek at 7:29:00 μ.μ. Δεν υπάρχουν σχόλια:\nLabels: θαλασσινά, μύδια, Μύδια τηγανητά, νηστίσιμα\n700 γρ. μελιτζάνες (μαύρες)\nΣε μία κατσαρόλα βράζουμε το κρέας και κρατάμε το ζωμό.\nΣε ένα τηγάνι σωτάρουμε τα κρεμμύδια με το ελαιόλαδο σε μέτρια θερμοκρασία.\nΠροσθέτουμε τις πολτοποιημένες ντομάτες και αφήνουμε να βράσουν για 3 λεπτά.\nΠροσθέτουμε το κρέας.\nΚόβουμε τις μελιτζάνες σε μέτρια κομμάτια και τις βάζουμε στο τηγάνι και αφήνουμε να σωταριστούν για 5 λεπτά.\nΠροσθέτουμε τον ψιλοκομμένο μαϊντανό, αλάτι, πιπέρι και ένα φλυτζάνι τσαγιού ζωμό και τα βάζουμε σε ένα ταψί.\nΨήνουμε το φαγητό σε μέτρια θερμοκρασία για 50 λεπτά περίπου.\nΈνα καλοκαιρινό φαγητό, το οποίο μπορείτε να το μαγειρέψετε είτε στην κατσαρόλα είτε στο φούρνο. Αν επιλέξτε την κατσαρόλα, το φαγητό θα έχει περισσότερα υγρά σε αντίθεση με το φούρνο που θα είναι ποιο στεγνό.\nPosted by Anna Greek at 7:27:00 μ.μ. Δεν υπάρχουν σχόλια:\nLabels: μελιτζάνες στο φούρνο/κατσαρόλα, Μοσχάρι με μελιτζάνες\nΜουσακάς (παραδοσιακή συνταγή)\n4 μελιτζάνες (μαύρες στρόγγυλες)\n1 φλυτζάνα τσαγιού ελαιόλαδο\n8 κουταλιές σούπας κορν φλάουερ (ή άμυλο αραβοσίτου)\nΠλένουμε και καθαρίζουμε τις μελιτζάνες όπως στην φωτογραφία. Στην συνέχεια κόβουμε τις μελιτζάνες σε φέτες.\nΚόβουμε τις πατάτες σε φέτες.\nΑλευρωνούμε τις μελιτζάνες και τις τοποθετούμε σε ένα τηγάνι με ελαιόλαδο. Τηγανίζουμε τις μελιτζάνες για 3 λεπτά περίπου σε μέτρια θερμοκρασία και τις βάζουμε σε ένα απορροφητικό χαρτί κουζίνας.\nΤο ίδιο κάνουμε και με τις πατάτες (δεν αλευρώνουμε τις πατάτες).\nΣε ένα τηγάνι βάζουμε ελαιόλαδο, προσθέτουμε τον κιμά, τα κρεμμύδια (πολτοποιημένα), τις ντομάτες (πολτοποιημένα), τον μαϊντανό, αλάτι και πιπέρι. Τα σωτάρουμε για 10 λεπτά περίπου.\nΒουτυρώνουμε ένα μέτριο ταψί και απλώνουμε τις αλεσμένες φρυγανιές.\nΒάζουμε μία στρώση πατάτες (κρατάμε τις μισές για την άλλη στρώση) και από πάνω τριμμένο τυρί φέτα.\nΑπλώνουμε μία στρώση μελιτζάνες.\nΠροσθέτουμε τον κιμά.\nΠασπαλίζουμε τριμμένο κασέρι.\nΣτο τέλος βάζουμε τις υπόλοιπες πατάτες.\nΣε μία κατσαρόλα ζεσταίνουμε 1 λίτρο γάλα.\nΣε ένα μπολ βάζουμε το υπόλοιπο μισό λίτρο γάλα και το κορν φλάουερ και τα ανακατεύουμε καλά.\nΠροσθέτουμε το γάλα με το κορν φλάουερ στην κατσαρόλα και με μία ξύλινη κουτάλα ανακατεύουμε σε χαμηλή θερμοκρασία μέχρι να γίνει κρέμα. Προσθέτουμε μία κουταλιά της σούπας βούτυρο και αλάτι και αποσύρουμε την κρέμα από την φωτιά. Χτυπάμε τα αυγά και τα προσθέτουμε στην κατσαρόλα Απλώνουμε την μπεσαμέλ στο ταψί και πασπαλίζουμε με τριμμένο κασέρι.\nΨήνουμε τον μουσακά μισή ώρα σε μέτρια θερμοκρασία. Σερβίρεται όταν κρυώσει.\nΟ μουσακάς είναι ένα ελληνικό φαγητό. Το καλοκαίρι είναι η ιδανική εποχή που μπορείτε να μαγειρέψετε μουσακά, αφού τα λαχανικά είναι φρέσκα και σε αφθονία. Παρόλα αυτά, μπορείτε να βάλετε στην κατάψυξη μελιτζάνες για να έχετε κατά την διάρκεια του χειμώνα την δυνατότητα να μαγειρέψτε μουσακά. Ένας καλής ποιότητας κιμάς σίγουρα είναι ένα από τα μυστικά, για να είναι νόστιμος ο μουσακάς σας. Για να μην είναι λαδερός, τοποθετήστε τις πατάτες και τις μελιτζάνες σε απορροφητικό χαρτί κουζίνας, για να απορροφηθεί το περιττό λάδι. Ανακατέψτε την μπεσαμέλ σε μέτρια φωτιά και ένα κόλπο για να μην σβολιάσει είναι να διαλύσετε το κορν φλάουερ σε κρύο γάλα. Είδατε λοιπόν, ότι ο μουσακάς δεν είναι ένα δύσκολο φαγητό, θέλει μόνο όρεξη για μαγείρεμα και χρόνο από το πρόγραμμα σας. Το αποτέλεσμα θα σας ενθουσιάσει. Δεν έχετε λοιπόν, να δοκιμάσετε!!!\nPosted by Anna Greek at 8:44:00 μ.μ. Δεν υπάρχουν σχόλια:\nLabels: Μουσακάς, mousakas


Posted 27/12/2021 3:02 μμ.\nΤο 2021 ήταν ένα έτος που στο πειρατικό τοπίο κυριάρχησαν οι σειρές των Marvel και Disney+.\nΣύμφωνα με την λίστα που έκανε το TorrentFreak, τα live-action "WandaVision", "Loki", "The Falcon and the Winter Soldier", "Hawkeye", αλλά και το κινουμένων σχεδίων "What If…?", κατέκτησαν μια θέση στην λίστα με τις δέκα πιο πειρατικά κατεβασμένες σειρές του έτους.\nΣε αντίθεση με την προηγούμενη χρονιά - που είδε το "The Mandalorian" στην πρώτη θέση - αυτή δεν έφερε καμιά σειρά από τον κόσμο του Star Wars, αν και κυκλοφόρησαν τα "Βad Βatch" και "Visions" που ήταν κινουμένων σχεδίων. Παράλληλα, οι πολυαναμενόμενες μεταφορές βιβλίων "The Witcher", "Foundation" και "Wheel of Time" κατέκτησαν από μια θέση στην δεκάδα, ενώ τα πιο ενήλικα "Rick and Morty" και "Arcane", που είναι σειρές κινουμένων σχεδίων, ολοκλήρωσαν την λίστα.\n"Με το τωρινό streaming τοπίο να είναι τόσο διαιρεμένο, φαίνεται πως ο κόσμος προτιμά να κατεβάζει αντί για να πληρώνει μια 'ακόμα' συνδρομητική. Αυτό εφαρμόζεται σίγουρα στους fans της Marvel", λέει το σάιτ. Να τονίσουμε εδώ ότι πολλά μέρη του κόσμου δεν έχουν Disney+, με την υπηρεσία να έχει ανακοινώσει την διάθεσή της στην χώρα μας το καλοκαίρι του 2022. Αντιθέτως, στην Ελλάδα διατίθενται κανονικά τα Netflix, Apple TV+ και Amazon.\nΔείτε το Top 10 παρακάτω:\nΠοια από τις παραπάνω σειρές είδατε εσείς μέσα στο έτος που μας πέρασε; Ποια από αυτές κατεβάσατε; Πείτε μας στα σχόλια. Ρίξτε μια ματιά σε ό,τι νεότερο κυκλοφορήσουν τα HBO, Apple TV+, Amazon Prime και Netflix τον ερχόμενο μήνα. Και μην ξεχάσετε να μείνετε συντονισμένοι στο IGN Greece για περισσότερες πληροφορίες, αλλά και ό,τι νεότερο στο κινηματογραφικό και τηλεοπτικό τοπίο.\nΑνταλλάσσουν πρεμιέρες οι Captain Marvel και Ant-Man\nΣύντομα θα σχεδιαστεί το δεκαετές πλάνο του MCU\nΔιαστημικό project φέρνουν τα Marvel και Disney+


Γιατί να εργαστείτε στο τμήμα ανθρωπίνου δυναμικού | Randstad Greece\nhome / υποψήφιος / career blog / Γιατί να εργαστείτε στο τμήμα ανθρωπίνου δυναμικού\nΓιατί να εργαστείτε στο τμήμα ανθρωπίνου δυναμικού\n30/3/2016 9:58:06 πμ\nΟι μέρες που το τμήμα ανθρωπίνου δυναμικού δεν είχε τόσο ουσιαστικό ρόλο στη στρατηγική μιας επιχείρησης έχουν περάσει. Πλέον, ο κλάδος του Ανθρωπίνου Δυναμικού (Human Resources – HR) παρουσιάζει σημαντικές αλλαγές τα τελευταία χρόνια και η καριέρα που μπορεί να ακολουθήσει κανείς παρουσιάζει πολλές επιλογές και ευκαιρίες.\nΟι επιχειρήσεις επενδύουν ολοένα και περισσότερο στο ανθρώπινο δυναμικό και αποδίδουν μεγαλύτερη σημασία στο να προσελκύσουν και να διατηρήσουν τους καλύτερους επαγγελματίες. Αντίστοιχα, ο ρόλος ενός επαγγελματία στον τομέα των ανθρωπίνων πόρων αλλάζει κατεύθυνση και κινείται από τη διαχείριση των οικονομικών στοιχείων του προσωπικού (μισθοί, bonus, αποζημιώσεις κλπ) προς την αύξηση και διατήρηση της αξίας του ανθρωπίνου κεφαλαίου και την ανάπτυξη τομέων όπως τη δημιουργία σχέσεων μεταξύ εταιρείας και υπαλλήλου καθώς και μεταξύ των υπαλλήλων. Γιατί να εργαστείτε στον κλάδο του HR; Μια θέση εργασίας στο τμήμα ανθρωπίνου δυναμικού μιας επιχείρησης είναι ιδιαίτερα ελκυστική και προσφέρει πολλά οφέλη. Είναι αλήθεια ότι πολλές επιχειρήσεις δεν δίνουν πάντα διευρυμένες αρμοδιότητες στο τμήμα ενώ πολλές από τις υπηρεσίες που θα χειριζόταν ανατίθενται σε εξωτερικούς συμβούλους. Ωστόσο, αν η επιχείρηση στην οποία στοχεύετε να εργαστείτε ή εργάζεστε ήδη έχει ισχυρό τμήμα HR, τότε θα είστε σε θέση να απολαύσετε μερικά από τα παρακάτω οφέλη:\nΟι επιλογές είναι αμέτρητες και οι θέσεις που ενδεχομένως κληθείτε να στελεχώσετε κινούνται σε τομείς όπως εκπαίδευση και διαχείριση προσωπικού, πρόσληψη επαγγελματιών για τις ανάγκες της εταιρείας σας, ανάπτυξη προσωπικού, υπηρεσίες μισθοδοσίας κ.α.\nΣτη δουλειά σας, πάντα θα επιδιώκετε τη βελτίωση σε όλους τους τομείς. Η εξέλιξη των διαδικασιών, των μεθοδολογιών αλλά και των ανθρώπων γύρω σας είναι κεντρικό σημείο στη χάραξη της στρατηγικής σε ένα τμήμα ανθρωπίνων πόρων, επομένως, στην προσπάθειά σας να ανεβάσετε τον πήχη ακόμα ψηλότερα, εξελίσσεστε και οι ίδιοι.\nΕφόσον ο τομέας ενδιαφέροντος της εργασίας σας είναι οι άνθρωποι, η θέση σας είναι δυναμική, δηλαδή υφίσταται πολλές μεταβολές όσο εξελίσσεται η κοινωνία. Παράγοντες όπως η εργατική νομοθεσία, η στρατηγική της επιχείρησης αλλά και μια ενδεχόμενη αναδιοργάνωσή της ή η επέκταση της εταιρείας σε νέες περιοχές είναι ενδεικτικά στοιχεία που επηρεάζουν τις κινήσεις σας.\nΕίναι αλήθεια πως στον τομέα του HR, η δημιουργικότητα και η καινοτομία είναι κύρια στοιχεία που οδηγούν στην επιτυχία. Επειδή ακριβώς θα κληθείτε να χειριστείτε πολλά διαφορετικά δεδομένα ταυτόχρονα, όπως την ικανοποίηση των απαιτήσεων των εκάστοτε συνεργατών σας, τον προϋπολογισμό κάθε project αλλά και την εκπλήρωση των στόχων της επιχείρησης, είναι κρίσιμο να μπορείτε να σκέφτεστε συνεχώς νέες λύσεις σε προβλήματα που μπορεί να προκύψουν.\nΜέσω της απασχόλησής σας σε ένα τμήμα HR, έχετε πλήρη εικόνα των κύριων λειτουργιών μιας επιχείρησης, των προτεραιοτήτων που έχει θέσει και των προκλήσεων που αντιμετωπίζει. Έτσι, είστε σε θέση ισχύος και έχετε την ικανότητα να επηρεάζετε τις αποφάσεις που αφορούν τη μελλοντική στρατηγική που θα υιοθετηθεί όσον αφορά τις αποφάσεις για το προσωπικό της εταιρείας. Τι προσόντα πρέπει να έχετε; Αν επιλέξετε καριέρα στο HR, πρέπει να έχετε υπόψιν σας ότι οι δεξιότητες που θα σας ζητηθούν να κατέχετε εξαρτώνται από τον τομέα απασχόλησής σας. Για παράδειγμα, αν είστε στον κλάδο του recruiting, θα χρειαστεί να προσεγγίσετε πιθανούς πελάτες και να πουλήσετε τις υπηρεσίες της επιχείρησής σας, κάτι που δε θα χρειαστεί να κάνετε αν εργάζεστε στο κομμάτι της ανάπτυξης προσωπικού. Στην πρώτη περίπτωση, πρέπει να έχετε πωλησιακές ικανότητες ενώ στη δεύτερη όχι. Σε κάθε περίπτωση, κάποια χαρακτηριστικά που θα σας φανούν χρήσιμα σε κάθε τομέα εργασίας είναι:\nΙκανότητα ανάπτυξης ουσιαστικών διαπροσωπικών σχέσεων και ομαδικό πνεύμα\nΙκανότητα λήψης κι εφαρμογής αποφάσεων σε σύντομο χρονικό διάστημα\nΑίσθημα αξιοπιστίας και επιρροής στους συνεργάτες σας\nΈμφαση στο αποτέλεσμα και ικανότητα αντιμετώπισης των προκλήσεων\nΚαινοτόμα σκέψη και δημιουργικότητα\nΤι επιλογές επαγγελματικής αποκατάστασης έχετε; Όπως προαναφέρθηκε, οι επιλογές απασχόλησης είναι πολλές και διαφορετικές. Ακολουθούν ενδεικτικοί κλάδοι που μπορείτε να επιλέξετε κατά την αναζήτηση εργασίας σας. Εργασιακές σχέσεις – περιλαμβάνει το σχεδιασμό και την εφαρμογή των πολιτικών που ισορροπούν μεταξύ των αναγκών των εργαζομένων και της διοίκησης, όσον αφορά τις συνθήκες εργασίας. Στόχος είναι να διατηρούνται καλές σχέσεις ανάμεσα στο προσωπικό και στην εταιρεία, γεγονός που οδηγεί σε μεγαλύτερη σύνδεση και αφοσίωση άρα και αυξημένη παραγωγικότητα και αποτελεσματικότητα. Παροχή εργασιακών κινήτρων (bonus) - περιλαμβάνει την ανάπτυξη της πολιτικής μισθοδοσίας της επιχείρησης όπως και την παροχή συμβουλών όσον αφορά τα συνταξιοδοτικά πλάνα, ασφαλίσεις υγείας κλπ. Στόχος είναι να παρέχονται ισχυρά κίνητρα, χρηματικά και μη, ισότιμα και με το ελάχιστο δυνατό κόστος αλλά και να διασφαλίζεται ότι οι υπάλληλοι ανταμείβονται δίκαια για την απόδοσή τους. Πρόσληψη προσωπικού (recruitment) – περιλαμβάνει το σύνολο της διαδικασίας στελέχωσης προσωπικού (εύρεση πιθανών υποψηφίων, αξιολόγηση βιογραφικών, διεξαγωγή συνεντεύξεων κ.α.). Στόχος είναι να προσελκύσετε τους καλύτερους επαγγελματίες του χώρου αλλά και να τους διατηρήσετε. Εκπαίδευση και ανάπτυξη προσωπικού – περιλαμβάνει το συντονισμό και την οργάνωση εκπαιδευτικών σεμιναρίων για το προσωπικό της εταιρείας όπως και την επιτυχή ενσωμάτωση των νέων υπαλλήλων στο εργασιακό περιβάλλον. Στόχος είναι να διασφαλίζετε ότι όλοι οι υπάλληλοι, ανεξαρτήτου θέσης, έχουν τη δυνατότητα εξέλιξης εντός της επιχείρησης. Οργάνωση και ανάπτυξη των επιχειρησιακών στόχων – περιλαμβάνει τη διαχείριση των εσωτερικών αλλαγών μιας επιχείρηση, σε περίπτωση επέκτασης των δραστηριοτήτων της σε νέες περιοχές. Στόχος είναι να εξασφαλίζεται ότι οι νέοι υπάλληλοι του υποκαταστήματος ή της θυγατρικής επιχείρησης είναι ενημερωμένοι για τις αξίες και την κουλτούρα της εταιρείας και η μετάβαση γίνεται ομαλά. Η επιλογή καριέρας σε ένα τμήμα Ανθρωπίνου Δυναμικού δε θα σας απογοητεύσει. Μέσω της επαγγελματικής εμπειρίας που θα αποκτήσετε, θα έχετε όχι μόνο την εποπτεία και την επιρροή σε σημαντικές αποφάσεις της εταιρείας που εργάζεστε αλλά και θα νιώσετε την ικανοποίηση ότι είστε στρατηγικός παίκτης στη διαμόρφωση της εικόνας της. Στην τελική, η εικόνα της επιχείρησης είναι αντιπροσωπευτική της εικόνας των υπαλλήλων της και η εικόνα των υπαλλήλων της εξαρτάται αποκλειστικά από τις κινήσεις του τμήματος HR.\ntags: αναζήτηση εργασίας , εργασιακος κλαδος , συμβουλές καριέρας , καριέρα , αναζητηση εργασιας , ανθρώπινο δυναμικό , ανθρωπινο δυναμικο , καριερα


Κεραμέως: Δεν υπάρχει συζήτηση για κλείσιμο των σχολείων – Ποινικές ευθύνες για τους γονείς που κρατούν τα παιδιά σπίτι - Newsbeast\nΚεραμέως: Δεν υπάρχει συζήτηση για κλείσιμο των σχολείων – Ποινικές ευθύνες για τους γονείς που κρατούν τα παιδιά σπίτι\n«Θα τρέξω να εμβολιάσω των 5,5 ετών γιο μου» λέει η υπουργός Παιδείας\nΣτην κατηγορηματική απόρριψη των σεναρίων που κάνουν λόγο για κλείσιμο των σχολείων προχώρησε μέσω συνέντευξής της την Τετάρτη (8/12) η υπουργός Παιδείας. Η Νίκη Κεραμέως παράλληλα υπογράμμισε πως θα τρέξει να εμβολιάσει των 5,5 ετών γιο της.\n«Δεν υπάρχει καμία συζήτηση για κλείσιμο σχολείων», δήλωσε μιλώντας στον ΣΚΑΪ. «Διττό χρέος της κυβέρνησης είναι να προστατεύσει τη δημόσια και την ατομική υγεία και αφετέρου να διασφαλίσει τη δια ζώσης λειτουργία του σχολείου» πρόσθεσε.\nΌπως επεσήμανε η υπουργός Παιδείας τις τελευταίες δύο εβδομάδες τα κρούσματα κορονοϊού στα σχολεία έχουν μειωθεί κατά περίπου 1.000. σε σύνολο 85.000 τμημάτων είναι κλειστά περίπου 15.\nΗ Νίκη Κεραμέως χαρακτήρισε «παραδειγματική την τήρηση των πρωτοκόλλων στην εκπαιδευτική κοινότητα» και συμπλήρωσε πως γίνονται και πάρα πολλά τεστ. «Εκτός από τα δύο self test που κάνουν οι μαθητές, εάν υπάρξει κρούσμα οι στενές επαφές καλούνται να κάνουν δωρεάν επτά τεστ – τα μισά εργαστηριακά και τα άλλα μισά self test» συμπλήρωσε.\n«Πάνω από το 85% των εκπαιδευτικών στα σχολεία είναι εμβολιασμένοι ενώ στους μαθητές του Λυκείου το ποσοστό εμβολιασμού αγγίζει πλέον το 50%. Στα πανεπιστήμια είναι εμβολιασμένοι το 95% των καθηγητών και το 83% των εκπαιδευτικών» είπε.\nΜιλώντας για την έναρξη του εμβολιασμού κατά του κορονοϊού παιδιών 5 έως 11 ετών η Νίκη Κεραμέως ανακοίνωσε ότι την επόμενη Τρίτη θα απαντήσουν σε εύλογα ερωτήματα γονέων live σε όλα τα μέσα κοινωνικής δικτύωσης η Μαρία Θεοδωρίδου Πρόεδρος της Εθνικής Επιτροπής Εμβολιασμών και Βάνα Παπαευαγγέλου Καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων.\n«Η πλατφόρμα των ραντεβού για τον εμβολιασμό παιδιών θα ανοίξει την Παρασκευή και οι εμβολιασμοί θα ξεκινήσουν την επόμενη Τετάρτη» είπε και συμπλήρωσε «μετά τον εμβολιασμό τους τα παιδιά δεν θα είναι υποχρεωμένα να υποβάλλονται σε self test».\n«Εγώ θα προστρέξω να εμβολιάσω το γιο μου που είναι 5,5 ετών, ευθύς αμέσως, πρώτα – πρώτα για να προστατεύσω τον ίδιο και έχοντας ακούσει τους ειδικούς» δήλωσε.\n«Ποινικές ευθύνες για τους γονείς που κρατούν τα παιδιά εκτός σχολείων»\nΣχετικά με τα φαινόμενα αρνητών γονέων που αφήνουν εκτός εκπαίδευσης τα παιδιά τους, η Νίκη Κεραμέως τόνισε ότι η διάταξη που σήμερα έρχεται στη Βουλή προβλέπει πλέον ποινικές ευθύνες για αυτούς τους γονείς και κηδεμόνες.\n«Δεν μπορεί επειδή ένας γονιός δεν θέλει να κάνει τα self test, το παιδί του να χάνει την πρόσβαση στην εκπαίδευση» δήλωσε και εξήγησε τη διαδικασία που θα ακολουθείτε σε τέτοιες περιπτώσεις.\n«Εάν ο διευθυντής ενός σχολείου διαπιστώσει ότι κάποιο παιδί απουσιάζει για παρατεταμένη διάρκεια και χωρίς λόγο υγείας, θα καλεί αρχικά τους γονείς του για μία συζήτηση προκειμένου να καταλάβει τι συμβαίνει. Εάν συνεχιστεί η κατάσταση αυτή, τότε αποστέλλεται φάκελος στην εισαγγελία και τον λόγο έχει πλέον η δικαιοσύνη» δήλωσε.


4 Νοεμβρίου 2012 | Γιώργος Παπαδημητρίου\nIt’s Festival Time! 5/11 – Day 4\n• «Ο άνθρωπος χωρίς παρελθόν», του Άκι Καουρισμάκι, στην αίθουσα «Τζον Κασσαβέτης», στη 13.00. Η πιο, τρόπον τινά, «εμπορική» στιγμή της φιλμογραφίας του Καουρισμάκι. Από το να σου παρέχουν μία έτοιμη ταυτότητα, είναι πιο ενδιαφέρον να τη σφυρηλατείς βήμα προς βήμα, προχωρώντας στο σκοτάδι. Το ουμανιστικό σινεμά στα καλύτερα του. Μέγα Βραβείο της Επιτροπής και Βραβείο Α’ Γυναικείου Ρόλου για την υπέροχη Κάτι Ούτινεν, στο Φεστιβάλ Καννών του 2002.\n• «Πέρα απ’ τον λόφο», του Εμίν Αλπέρ, στην αίθουσα «Σταύρος Τορνές», στις 15.30. Η πρώτη μεγάλου μήκους ταινία του Τούρκου σκηνοθέτη Εμίν Αλπέρ, η οποία τράβηξε βλέμματα προσοχής και απέσπασε βραβεία και χειροκροτήματα σε όποιο φεστιβάλ κι αν προβλήθηκε. Μία υποδόρια απειλή, μια μόνιμη αίσθηση εγρήγορσης και ανησυχίας, ένα ξέσπασμα συγκρούσεων παρόλο που οι «εχθροί» δεν θα εμφανιστούν ποτέ.\n• «Το όνομά μου είναι Λι», του Αντρέα Σέγκρε, στην αίθουσα «Παύλος Ζάννας», στις 17.00. Η μοναδική προβολή της μίας από τις τρεις ταινίες που έχουν επιλεχτεί στην τελική φάση του διαγωνισμού για το Βραβείο Lux που έχει θεσπίσει η Επιτροπή Πολιτισμού και Παιδείας του Ευρωπαϊκού Κοινοβουλίου. Αναμένεται από συμπαθές ως και πολύ καλό. Αν πάντως δεν κερδίσει το βραβείο η πορτογαλική ταινία «Σαν σε όνειρο» του Μιγκέλ Γκόμες θα μιλάμε για σκάνδαλο σαφώς μεγαλύτερο από τη λίστα Λανγκάρντ.\n• «4 μήνες, 3 εβδομάδες, 2 ημέρες», του Κριστιάν Μουντζίου, στην αίθουσα «Σταύρος Τορνές», στις 20.30. Ο πρώτος Χρυσός Φοίνικας στην ιστορία του ρουμάνικου κινηματογράφου και μία ιδανική επιβράβευση για το λιτό και συνάμα δυσβάσταχτα περιεκτικό σινεμά του Κριστιάν Μουντζίου. Μία κοινωνία στο χείλος της κατάρρευσης και της αλλαγής. Μια αντίστροφη μέτρηση που σηματοδοτεί πολλά. Ένα υπόκωφο δράμα ανθρώπινων επιλογών, μέσα σε ένα ασφυκτικό πλαίσιο.\nΑκολουθούν τα τρέιλερς και των 4 ταινιών:


Αγκεμάτσου: Αναζήτηση ξενοδοχείων\nΑγκεμάτσου: Εξερευνήστε την πόλη\nΑγκεμάτσου: Αυτός ο φιλόξενος προορισμός έχει κάτι για όλους. Οι λάτρεις της φύσης θα βρουν πολλά μέρη για εξερεύνηση, όπως: Νεζάμε νο Τόκο και Φυσικό Δάσος Ακασάγουα, όσο βρίσκονται εδώ (Αγκεμάτσου). Όσο είστε στην πόλη, μη χάσετε την ευκαιρία να δείτε αξιοθέατα, όπως: Ναός Ρίνσεν-τζι και Ναός Komagatake.\nΑγκεμάτσου: Πού να μείνετε\nΟ προορισμός αυτός (Αγκεμάτσου) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Υπάρχουν καταλύματα στην περιοχή (Αγκεμάτσου) με έκπτωση έως και 10%. Διαθέτουμε χαμηλές τιμές δωματίων από 18 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Αγκεμάτσου, καθώς και στη γύρω περιοχή:\n• 10 Ξενοδοχεία 4 αστέρων από 45 EUR την ημέρα\nΑγκεμάτσου: Τι να δείτε στη γύρω περιοχή\n• Ναός Ρίνσεν-τζι\n• Γέφυρα Μομοσούκε\n• Ναός Omiyaisuzu\n• Ναός Κοτόκου-τζι\n• Νεζάμε νο Τόκο\n• Φυσικό Δάσος Ακασάγουα\n• Κοιλάδα Senjojiki\n• Ναός Komagatake\nΑγκεμάτσου: Πότε να πάτε\nΔείτε ξενοδοχεία για Αγκεμάτσου στο χάρτη


Σακελλαροπούλου: Να φροντίσουμε τους αδύναμους -->\niEidiseis Τρίτη, 31 Μαρτίου 2020 - 15:09\nΗ πρόεδρος της Δημοκρατίας Αικατερίνη Σακελλαροπούλου, στέλνει το μήνυμα της για αλληλεγγύη, απέναντι στον κορονοϊό, από τον λογαριασμό της στο facebook.\nΗ πρόεδρος της Δημοκρατίας Αικατερίνη Σακελλαροπούλου, στέλνει από τον προσωπικό της λογαριασμό στο facebook, το μήνυμα της για αλληλεγγύη, απέναντι στον κορονοϊό.\n«Είναι απόλυτη ανάγκη τώρα, μέσα στον ζόφο της πανδημίας, η Πολιτεία και όλοι μας να περιβάλουμε με φροντίδα τους πιο αδύναμους, να ακούσουμε εκείνους που μας ζητούν βοήθεια, να μην αδιαφορήσουμε για τον πόνο τους», αναφέρει στην ανάρτηση της. Μάλιστα, τονίζει πως «από την πρωτοφανή αυτή περιπέτεια που ζει ταυτόχρονα όλος ο κόσμος, αναδύεται ο ανθρωπισμός της αλληλεγγύης και της ευθύνης».\nΟλόκληρη η ανάρτηση της προέδρου της Δημοκρατίας Αικατερίνης Σακελλαροπούλου


Τα ζώδια για σήμερα 5/11 - Αστρολογία - Astranews\nΤα ζώδια για σήμερα Δευτέρα 5/11\nΤα ζώδια για σήμερα 5/11\nΤα ζώδια για σήμερα 5/11 ξεκινά με τον Κριό..Μια γυναικεία φιγούρα σας βάζει σε παιχνίδια ανταγωνισμού ή δυσκολεύεστε να επιβάλλετε αυτό που θέλετε στους άλλους. Η διάθεσή σας λίγο πεσμένη. Τουλάχιστον τακτοποιήστε τα απολύτως απαραίτητα.\nΚάποιες αλλαγές, στο χώρο της δουλειάς σας, σας φέρνουν αναστάτωση. Ελέγξτε τα νεύρα σας και μην αφήνετε τα προβλήματα να επιδρούν αρνητικά στην υγεία σας.\nΘα μπορέσετε να διεκδικήσετε δυναμικά το πρόσωπο που σας ενδιαφέρει αλλά και να ανανεώσετε τις σχέσεις σας, με έναν ιδιαίτερα ρομαντικό τρόπο. Η ημέρα ευνοεί όσους ασχολούνται με την τέχνη.\nΗ ψυχολογία σας είναι πεσμένη και αυτό δεν περνά απαρατήρητο από τα άτομα της οικογένειάς σας. Εμπιστευθείτε τα προβλήματά σας στους δικούς σας ανθρώπους. Μπορεί να μην μπορούν να σας βοηθήσουν, μπορούν όμως να σας συμπαρασταθούν.\nΚάποια ευχάριστα νέα θα έρθουν σήμερα στ’ αφτιά σας, από ένα πρόσωπο που βρίσκεται μακριά. Διευθετήσεις των οικονομικών αλλά και των επαγγελματικών σας θεμάτων. Ένα ταξίδι, ή μια μετακίνηση, είναι στο πρόγραμμα.\nΟικονομικές συναλλαγές με τρίτους, ευνοούνται ιδιαίτερα σήμερα. Μην αφήνετε υποχρεώσεις για άλλη μέρα. Βρείτε έναν τρόπο να ισορροπήσετε τα έσοδα με τα έξοδά σας.\nΡομαντικοί, αισθησιακοί και με φουλ ερωτισμό θα πλησιάσετε το πρόσωπο που σας ενδιαφέρει. Και παρ’ όλο που η διάθεσή σας είναι λίγο πεσμένη, δεν θα πείτε όχι σε μια ενδιαφέρουσα γνωριμία.\nΤα πάντα σήμερα, εξαρτώνται αποκλειστικά από την ψυχολογία σας. Η διάθεσή σας, συγχρονίζεται με τις επιθυμίες σας, ενώ έχετε μεγάλες πιθανότητες να υλοποιήσετε κάποια από τα σχέδιά σας.\nΙδανική μέρα για σας που απευθύνεστε σε πολύ κόσμο ή για να προβάλλετε τις δουλειές σας και να ανεβάσετε τη δημιουργικότητά σας. Οι βιορυθμοί ανεβαίνουν μαζί με την καλή διάθεση\nΟ υποκειμενισμός σας, μπορεί να σας φέρει σε αντιπαράθεση με το περιβάλλον σας. Ή μπορεί να σας κάνει να ανακυκλώνετε τα προβλήματά σας, σε έναν φαύλο κύκλο που δεν τελειώνει.\nΘέλετε να φύγετε μακριά από τα προβλήματα και δεν μπορείτε λόγω υποχρεώσεων. Η ψυχολογία σας, σας προτρέπει να βλέπετε τα πράγματα από απόσταση, χωρίς να είστε σε θέση να δώσετε καίριες λύσεις.\nΘέματα κληρονομικά, περιουσιακά, δικά σας ή του συντρόφου, θα σας κρατήσουν απασχολημένους σήμερα. Ωστόσο, θα υπάρξουν και στιγμές, μέσα στη μέρα, όπου η διάθεσή σας θα είναι ανεβασμένη.


9 Τρόποι να Κρατήσετε τις Αράχνες και τα Έντομα Μακριά\nin συμβουλές, συν+, Υγεία, Χρήσιμα\nby Jimmy Taylor 29 Ιουλίου, 2020, 10:08 μμ\nΟι αράχνες και τα έντομα είναι ενοχλητικά και κάνουν τα σπίτια μας να φαίνονται βρώμικα. Αλλά οι χημικές ουσίες που χρησιμοποιούμε συχνά για να τα ξεφορτωθούν μπορεί να είναι επιβλαβείς για τα παιδιά, τα κατοικίδια και το περιβάλλον. Ο πιο εύκολος και απλός τρόπος είναι η χρήση φυσικών προϊόντων που είναι 100% αποτελεσματικά και ταυτόχρονα ασφαλή.\nΒάλτε πασχαλίτσες στον κήπο σας.\nΕίναι καλύτερα να τις έχετε στον κήπος σας καθώς κρατούν μακριά τις αράχνες και άλλα έντομα. Επίσης εξαλείφουν τα τρόφιμα στα οποία βρίσκονται άλλα έντομα, αναγκάζοντάς τα έτσι να βρουν σπίτι αλλού. Μπορείτε να χρησιμοποιήσετε λουλούδια και βότανα όπως κόλιαντρο, άνηθο, μάραθο, άγριο κύμινο, αγριαψιθιά, τανάκητο, αγγελική, αρωματικά γεράνια και κορέοψη για να τα παρασύρετε στον κήπο σας.\nΧρησιμοποιήστε αιθέριο έλαιο μέντας.\nΕίναι ένα ισχυρό και αποτελεσματικό εντομοαπωθητικό. Αλλά μπορεί να προκαλέσει ερεθισμό του δέρματος στον άνθρωπο και τα κατοικίδια. Για να το αποφύγετε, συνιστάται να αναμειγνύετε με νερό για να το αραιώσετε. Ψεκάστε σε μέρη όπου θα περιμένατε να κρύβονται αράχνες και άλλα έντομα. Επίσης, ψεκάστε στα παράθυρα και τις πόρτες σας για να μην μπουν έντομα.\nΦτιάξτε το δικό σας φυσικό εντομοαπωθητικό σπρέι.\nΑνακατέψτε καλά μηλόξιδο, λάδι, πιπέρι και υγρό σαπούνι σε ένα μπουκάλι ψεκασμού. Ψεκάστε κάθε δεύτερη μέρα το σπίτι σας. Επίσης, ψεκάστε κατά μήκος των παραθύρων, των περβαζιών και των πορτών σας. Μην ξεχάσετε να ψεκάσετε αφού βρέξει.\nΔιατηρήστε το σπίτι και το περιβάλλοντα χώρο καθαρό.\nΕίναι αυτονόητο ότι τα ενοχλητικά έντομα ευδοκιμούν σε βρώμικα μέρη, οπότε για να τα κρατήσετε μακριά, είναι σημαντικό να διατηρείτε σπίτι και το περιβάλλοντα χώρο σας καθαρό. Ξεσκονίστε το σπίτι τουλάχιστον μία φορά την εβδομάδα. Μην ξεχάσετε να καθαρίσετε μέρη που είναι δύσκολο να φτάσετε, όπως κάτω από το κρεβάτι ή πάνω από την ντουλάπα. Αφαιρέστε τους ιστούς αράχνης όταν τους βλέπετε.\nΠάρτε μια γάτα.\nΟι γάτες είναι χαριτωμένες, αλλά είναι επίσης θηρευτές. Θα κυνηγήσουν κάθε έντομο που βλέπουν. Το να έχετε μια γάτα σημαίνει ότι όχι μόνο θα έχετε έναν φίλο, αλλά και ότι το σπίτι σας θα είναι απαλλαγμένο από έντομα και τρωκτικά.\nΧρησιμοποιήστε κομμάτια φλοιού κέδρου γύρω από το σπίτι σας.\nΗ μυρωδιά του κέδρου είναι κάτι που δεν αρέσει σε πολλά έντομα, συμπεριλαμβανομένων των αραχνών. Έτσι, προσθέτοντας λίγο κέδρο γύρω από το σπίτι και στον κήπο σας είναι ένας εύκολος τρόπος για να κρατήσετε μακριά τα έντομα. Μπορείτε επίσης να φτιάξετε ένα σπρέι απώθησης αραχνών αναμειγνύοντας αιθέριο έλαιο κέδρου και νερό και ψεκάζοντάς το γύρω από το σπίτι σας.\nΒάλτε φλούδες εσπεριδοειδών γύρω από το σπίτι σας.\nΑυτή η φρέσκια μυρωδιά εσπεριδοειδών είναι κάτι που τα έντομα απεχθάνονται. Μπορείτε να χρησιμοποιήσετε φλούδες από πορτοκάλι, λεμόνι ή μοσχολέμονο. Τοποθετήστε τις γύρω από το σπίτι σας, κοντά σε πόρτες, παράθυρα, περβάζια και άλλα μέρη από τα οποία υποψιάζεστε ότι τα έντομα θα μπορούσαν να μπουν στο σπίτι σας. Θα πρέπει να αλλάζετε τις φλούδες κάθε 48 ώρες.\nΤοποθετήστε κάστανα στρατηγικά γύρω από το σπίτι σας.\nΈνα από τα πιο εκπληκτικά εντομοαπωθητικά (ειδικά αραχνών) είναι το κάστανο. Μισούν απολύτως τη μυρωδιά του, επομένως, τοποθετώντας τα κοντά σε πόρτες, παράθυρα, ντουλάπες και άλλα σημεία θα διασφαλίσετε ότι δεν θα εισέλθουν σπίτι σας.\nΧρησιμοποιήστε εντομοαπωθητικά αιθέρια έλαια.\nΠολλά αιθέρια έλαια έχουν φυσικές εντομοαπωθητικες ιδιότητες. Αλλά μπορούν επίσης να προκαλέσουν ερεθισμό του δέρματος ειδικά σε μωρά και κατοικίδια. Για να το αποφύγετε, αραιώστε με νερό και ψεκάστε χρησιμοποιώντας μια φιάλη ψεκασμού. Το πιο δραστικό είναι το αιθέριο έλαιο ευκαλύπτου. Μπορείτε είτε να το ψεκάσετε είτε να μουλιάσετε μικρές μπάλες βαμβακιού και να τις τοποθετήσετε σε διάφορα σημεία στο σπίτι σας.\nαπωθητικο αραχνωνφυσικο εντομοαπωθητικο\nPrevious article Μόδα και Ομορφιά: 10 λάθη που κάνουμε και χαλάμε εντελώς την εμφάνισή μας!\nNext article Το παγκάκι του “Κορονοϊού” Πώς να Φτιάξετε ένα DIY Κινητό Παγκάκι\nΤο παγκάκι του “Κορονοϊού” Πώς να Φτιάξετε ένα DIY Κινητό Παγκάκι


Greekbball: Καλή χρονιά (λέμε και καμιά μ... για να περνάει η ώρα...)\nΚαλή χρονιά (λέμε και καμιά μ... για να περνάει η ώρα...)\nΚαλή Χρονιά! Ε, λέμε και καμιά ευχή για να κοροϊδευόμαστε μεταξύ μας. Για να (θέλουμε) να πιστεύουμε ότι τα πάντα στο ελληνικό μπάσκετ βαίνουν καλώς. Για να κρύβουμε κάτω από το χαλί, όπως το παιδί τα σκουπίδια που έκανε, τη βρώμα και τη δυσωδία που υπάρχει όχι απλά στο μπάσκετ, αλλά στον ελληνικό αθλητισμό και την ελληνική κοινωνία γενικότερα. Τα όσα έγιναν το βράδυ της Κυριακής στο γήπεδο του Ελληνικού από κάποια σιχαμερά ερπετά δεν συνέβησαν για πρώτη φορά σε γήπεδο μπάσκετ εναντίον δημοσιογράφων και φυσικά ούτε για τελευταία. Οσο ο «υπέροχος λαός» της «χ» ομάδας και «τα δικά μας τα παιδιά» της «ψ» ομάδας θα υμνούνται από παράγοντες, παίκτες αλλά και μερίδα των (οπαδικών) ΜΜΕ η κατάσταση θα παραμένει ίδια και θα γινόμαστε ολοένα και πιο συχνά μάρτυρες παρόμοιων γεγονότων.\nΣκέφτηκα να αποκαλέσω ζώα όλους όσους προκάλεσαν τα επεισόδια και επιτέθηκαν πισώπλατα σε δημοσιογράφους που απλά έκαναν τη δουλειά τους, όπως τον Σταύρο Καρυάκατζη και τον Θανάση Ασπρούλια, αλλά μάλλον δεν έχουν συναναστραφεί όλοι αυτοί ποτέ με ένα ζώο, γιατί απλά τα ζώα, ακόμη και τα πιο ηλίθια, έχουν λίγο μυαλό στο κεφάλι τους. Οι συγκεκριμένοι αλήτες, σιχάματα και αποβράσματα της κοινωνίας, είναι τύποι που τρώνε τη μία παντόφλα μετά την άλλη στο σπίτι τους ή στη δουλειά τους, πηγαίνουν κάθε τόσο σε ένα γήπεδο μπάσκετ, ποδοσφαίρου, βόλεϊ, τάβλι, για να βγάλουν τα απωθημένα τους. Και ξέρετε γιατί το κάνουν αυτό; Γιατί ξέρουν ότι θα μείνουν ατιμώρητοι και οι ίδιοι και η αγαπημένη τους ομάδα επειδή σε αυτή την κωλοχώρα οι νόμοι υπάρχουν μόνο για να τους επικαλούμαστε και όχι για να εφαρμόζονται. Βρίσκουν και τα κάνουν, και ξεσπάνε, και χτυπάνε και φεύγουν σαν κύριοι. Όπως κύριοι έφυγαν πέρυσι από το ίδιο γήπεδο οι οπαδοί του Πανιώνιου που σάπισαν στο ξύλο μια 20αρια οπαδούς του Αιγάλεω, όπως κύριοι έφυγαν από το γήπεδο οι οπαδοί του ΠΑΟΚ που πήγαν να μπουν τσαμπουκά στα Τρίκαλα και πολλοί άλλοι εγκληματίες όλα τα προηγούμενα χρόνια σε κάθε γωνιά της χώρας. Οσο για τα καλόπαιδα Παναθηναϊκού και Ολυμπιακού, είναι μια κατηγορία μόνοι τους, αφού εδώ και χρόνια έχουν ξεπεράσει κάθε όριο αλητείας με κροτίδες, φωτοβολίδες, αεροβόλα και άλλα πολεμοφόδια που «ξεφορτώνονται» στους αγώνες τους με τον… αιώνιο εχθρό.\nΕπειδή η συγκεκριμένη κουβέντα μάλλον δεν καταλήγει πουθενά και τα παραπάνω λόγια απλά βγάζουν τον θυμό αυτού που τα γράφει αφού για μία ακόμη φορά τίποτα δεν πρόκειται να γίνει επί της ουσίας, κανείς δεν πρόκειται να τιμωρηθεί όπως πραγματικά πρέπει και του αξίζει, σταματάω εδώ. Δίνοντας τα συγχαρητήριά μου στον συνάδελφο Αγγελο Αρτελάρη, εκπρόσωπο Τύπου της ΑΕΚ ο οποίος πρώτος έσπευσε να προστατεύσει τους συναδέλφους του και έφαγε ουκ ολίγες γροθιές και κλωτσιές από τους οπαδούς (εδώ γελάνε…) της ομάδας την οποία εκπροσωπεί από ένα σημαντικό πόστο. Και που 'σαι Αγγελε; Και λίγες τους έριξες πίσω...\nΓια τον ανύπαρκτο ΕΣΑΚΕ, λέω να μην αναφερθώ. Χάνω τον χρόνο μου άλλωστε… Πραγματικά η κατάσταση ενώ μέχρι πρότινος έμοιαζε να είναι για γέλια, πλέον είναι για κλάματα. Φυγέτε ρε σεις άχρηστοι, ανίκανοι από το μπάσκετ. Αρκετό κακό προκαλέσατε, δεν αντέχουμε άλλο.\nΥ.Γ. Για να μη βγάζω την ουρά του σιναφιού μου απ’ έξω, ένα μεγάλο έως τεράστιο μερίδιο ευθύνης για αυτή την κατάντια, αυτή την ξεφτίλα έχουν όλοι όσοι εδώ και χρόνια λιβανίζουν και προβάλουν κάθε τι άχρηστο και αποκρύπτουν κάθε γεγονός που «προσβάλει» τα αφεντικά τους. Αυτοί στους οποίους απευθύνομαι και ξέρουν αυτοί ποιοι είναι, καταλαβαίνουν απόλυτα τι εννοώ.\nΥ.Γ.1 Περιμένω με... αγωνία να διαβάσω τη δακρύβρεχτη ανακοίνωση του ΠΣΑΤ (του συνδέσμου των δημοσιογράφων, βγάζοντας τον εαυτό μου εκτός αφού εδώ και χρόνια έχω παραδώσει και την ταυτότητά μου και έχω αυτοδιαγραφεί από αυτό τον ανύπαρκτο σύνδεσμο) για τα επεισόδια, αλλά και την ανακοίνωση-συγγνώμης της διοίκησης της ΑΕΚ.\nΥ.Γ. 2 Αν σε αυτή τη χώρα υπάρχει (ακόμα) αστυνομία, εισαγγελέας, αθλητικός δικαστής, ο επιθεωρητής Κάλαχαν, ο αστυνόμος Σαίνης, δεν ξέρω εγώ ποιός, ας ριξει μία μικρή ματιά σε αυτό το δείγμα φωτογραφιών των όσων έγιναν στο Ελληνικό. Τα πρόσωπα είναι (για μία ακόμη φορά) ξεκάθαρα...\nΑναρτήθηκε από NobodyIsBiggerThanTheGame στις 1:42 π.μ.\nΕτικέτες ΑΕΚ, ΕΣΑΚΕ\nΑνώνυμος 4 Ιανουαρίου 2010 - 12:13 μ.μ.\nπες τα μεγαλε.. γιατι ο ασπρουλιας για "καλη ατμοσφαιρα" ελεγε μεχρι να φαει της φαπες του...\nOff Balance news 4 Ιανουαρίου 2010 - 12:36 μ.μ.\nΣυγχαρητήρια για το ήθος σας και για τον τρόπο με τον οποίο εκφράζετε τη δυσαρέσκειά σας -μην πω αηδία- για το όσα διαδραματίζονται με απίστευτη συχνότητα στα ελληνικά γήπεδα.\n"Παν μέτρον άριστον" έλεγαν με σοφία οι αρχαίοι, όμως φαίνεται πως η βρεγμένη σανίδα, που χρησιμοποιούσαν οι δάσκαλοι των μεγαλυτέρων σε ηλικία από μένα, φέρεται να αποτελεί τη μοναδική λύση.\nΝτου αυτοί; Ντου κι εμείς, μιας και δεν υπάρχει κάποιος να μας προστατεύσει. Συγχαρητήρια και πάλι κ. Ψαράκη, πολλά μπράβο σε όσους έζησαν -δυστυχώς- τα χθεσινά κι επέδειξαν το κατάλληλο σθένος.\nΧαιρετίσματα από τη Θεσσαλονίκη,\nNobodyIsBiggerThanTheGame 4 Ιανουαρίου 2010 - 2:59 μ.μ.\nΑγαπητοί φίλοι. Δυστυχώς τα χειρότερα δεν έχουν έρθει ακόμη. Στο καθεστώς της ατιμωρησίας και της επιβολής του νόμου των απανταχού κάφρων δεν θα αργήσει η στιγμή που θα έχουμε και θύματα. Η κατάσταση πλέον δεν ελέγχεται και δεν μπορεί να ελεγχθεί ούτε στο μέλλον. Για όσα έγιναν χθες δεν έχουν γραφθεί ούτε τα μισά. Οπως ούτε τα μισά δεν έχουν γραφθεί για όσα έχουν γίνει στο παρελθόν σε ΟΑΚΑ, ΣΕΦ και άλλα γήπεδα μπάσκετ. Τι να σχολιάσει κανείς όταν χθες έφτασαν στο σημείο να απειλούν ακόμη και τους καμεραμέν του συνδρομητικού να μην τραβήξουν πλάνα των επεισοδίων γιατί θα τους σπάσουν τις κάμερες και τα μούτρα;\nbanou 4 Ιανουαρίου 2010 - 10:37 μ.μ.\nΓιάννη ισχύει τα όσα ακούστηκαν περί ενός οπαδού, ο οποίος κρατώντας ένα λοστό πάτησε σε τραπέζι και προσγειώθηκε στο μπούγιο, σαν ροκ σταρ;\nΚωμικοτραγικές καταστάσεις, με το χειρότερο όλων, το γεγονός ότι η πλειοψηφία τα έχει αποδεχθεί και έχει αναπτύξει ανοσία απέναντι σε τέτοιες καταστάσεις. Δεν προκαλούν καμία έκπληξη τα περιστατικά και εντάσσονται στα πλαίσια των ντέρμπυ. Από αλατοπίπερο ως αναγκαίο κακό. Κρίμα...\nc_zero 5 Ιανουαρίου 2010 - 1:07 π.μ.\nΈλεος πια...Πόσο ακόμα θα πληγώνεται αυτό το άθλημα?Ας πάνε οι καφροποδοσφαιρόφιλοι στα γήπεδα ποδοσφαίρου ή καλύτερα σε καμμιά αρένα να εκτονωθούν και να αφήσουν το μπάσκετ ήσυχο.Ντροπή και στις οπαδικές εφημερίδες στις οποίες οι ορισμένοι από τους δημοσιογράφους που παραπονιούνται εργάζονται και ντοπάρουν αυτές της στρατιές της ντροπής.\nNobodyIsBiggerThanTheGame 6 Ιανουαρίου 2010 - 5:55 μ.μ.\nΙσχύει και παραισχύει. Συμφωνώ με την παρατήρησή σου και το διαπιστώσαμε όλοι από την... εκτενή (λέμε τώρα) αναφορά στα επεισόδια σε πολλές εφημερίδες.\nΤο πρόβλημα δεν ειναι... μπασκετικό ή ποδοσφαιρικο. Είναι κοινωνικό και μόνο ως τέτοιο πρέπει να αντιμετωπιστεί. Συμφωνώ και με την παρατήρηση για τις οπαδικές εφημερίδες και επαυξάνω...


Σύμφωνα με τη Γενική θεωρία της Σχετικότητας, ο Ορίζοντας των Γεγονότων είναι το σημείο στον χωροχρόνο εντός του οποίου τα γεγονότα δεν μπορούν να επηρεάσουν τον παρατηρητή, καθώς η βαρύτητα ισοδυναμεί με καμπύλωση του χωροχρόνου. Με απλά λόγια είναι το "σημείο χωρίς επιστροφή", δηλαδή το σημείο στο οποίο η βαρυτική έλξη γίνεται τόσο δυνατή, ώστε κάθε διαφυγή να είναι αδύνατη.\nΤο πιο κοινό παράδειγμα ενός Ορίζοντα γεγονότων, είναι η μαύρη τρύπα. Στις μαύρες τρύπες δημιουργείται μία σημειακή ιδιομορφία, το οποίο σημαίνει ότι υπάρχει περιοχή του χωροχρόνου, άρα του χώρου, στην οποία η ταχύτητα του φωτός είναι μικρότερη της ταχύτητας διαφυγής. Επομένως, αφού η ταχύτητα του φωτός είναι η μεγαλύτερη ταχύτητα του σύμπαντος, αν δεν γίνεται να ξεφύγει το φως, τότε δεν μπορεί να ξεφύγει τίποτα. Φως το οποίο τυχόν πηγάζει πέρα από τον ορίζοντα, δεν μπορεί να φτάσει ποτέ τον παρατηρητή. Παρομοίως, οποιοδήποτε αντικείμενο το οποίο πλησιάζει τον ορίζοντα από την πλευρά του παρατηρητή, φαίνεται σαν να επιβραδύνεται, να μην μπορεί ποτέ να περάσει τον ορίζοντα και το χρώμα του να μετατοπίζεται προς το ερυθρό, με το πέρας του χρόνου. Το αντικείμενο ωστόσο, δεν αντιλαμβάνεται οποιαδήποτε επιρροή και στην ουσία περνάει μέσα από τον ορίζοντα σε χρόνο ο οποίος μπορεί να οριστεί.\nΠαρόλα αυτά, λογικά θα υπάρχει μία οριακή περιοχή στην οποία το φως μόλις που θα ξεφεύγει, δηλαδή η ταχύτητα διαφυγής θα είναι ίση με την ταχύτητα του φωτός, αυτή η περιοχή ονομάζεται ορίζοντας γεγονότων. Δεν μπορεί να ξεφύγει φως μέσα από αυτόν τον ορίζοντα, άρα όλα τα γεγονότα που μπορούν να ειδωθούν βρίσκονται το πολύ μέχρι τον ορίζοντα, εξ ού και το όνομα.\nΤουλάχιστον θεωρητικά, ο ορίζοντας γεγονότων προστατεύει το σύμπαν από τις σημειακές ιδιομορφίες. Αν μπορούσε να υπάρξει σημειακή ιδιομορφία χωρίς ορίζοντα γεγονότων, αυτό θα ήταν ολέθριο για το σύμπαν! Μία τέτοια ιδιομορφία, ορατή από μακριά, ονομάζεται «γυμνή ανωμαλία».\nΟμοιότητες και διαφορές με την εντροπία\nΟ ορίζοντας γεγονότων έχει κοινά χαρακτηριστικά με την εντροπία. Ο ορίζοντας γεγονότων αυξάνει πάντα, όπως αυξάνει και η εντροπία. Σημαντική διαφορά, όμως είναι ότι ο ορίζοντας γεγονότων μπορεί να μειωθεί, ενώ αυτό δε συμβαίνει με την εντροπία.\nΧώκινγκ, Στήβεν. «Οι μαύρες τρύπες» (στα αγγλικά από μετάφραση). Το Χρονικό του Χρόνου.


Παρασκευή, 30 Ιουλίου 2010 11:45\nΤο Φεστιβάλ του Πάρκου 2010 στο πανέμορφο νησί της Πάρου υπόσχεται έναν … «Κλασικό Ιούλιο» και έναν «Μεσογειακό Αύγουστο» … με υπέροχη μουσική και καλοκαιρινή διάθεση. Το Φεστιβάλ πραγματοποιείται στο Περιβαλλοντικό και Πολιτιστικό Πάρκο Πάρου Αϊ - Γιάννης Δέτης, μια πανέμορφη χερσόνησο 800 στρεμμάτων στον κόλπο της Νάουσας στην Πάρο, με ιστορία και διαχρονικό πολιτισμό. Από το 2009 το Πάρκο Πάρου λειτουργεί ως σύγχρονος εναλλακτικός χώρος τουρισμού, συνδυάζοντας την αναψυχή της παραλίας, με τον πολιτισμό, την οικολογία και την άθληση. Φθάνοντας στο Πάρκο, στο τέλος του δρόμου προς τις Κολυμπήθρες, συναντάς τα καρνάγια, το Μοναστήρι του Άϊ - Γιάννη Δέτη, την οργανωμένη παραλία του Καθολικού με Καφέ-Μπαρ παριανών προϊόντων καθώς και το υπέροχο υπαίθριο θέατρο 700 θέσεων κτισμένο στα βράχια και τον ημιυπαίθριο εκθεσιακό χώρο, όπου φιλοξενούνται μουσικές εκδηλώσεις, εκθέσεις, διαλέξεις, προβολές. Στο Πάρκο φθάνεις και με καϊκι με τακτικά δρομολόγια από το λιμάνι της Νάουσας . Οι πολλές κοντινές και μακρινές αμμώδεις παραλίες του Πάρκου, οι μικροί όρμοι και οι σπηλιές, αλλά και ο Φάρος στον Κάβο – Κόρακα και οι εγκαταστάσεις των Ρώσων στα Ορλωφικά, προσεγγίζονται μέσα από μονοπάτια κατάλληλα για κάθε ηλικία.\nΤο πρόγραμμα του «Κλασσικού Ιουλίου» περιλαμβάνει διεθνούς φήμης καλλιτέχνες στην κλασική κιθάρα, το μπαντονεόν, το πιάνο και τη χορωδιακή μουσική ενώ ο «Μεσογειακός Αύγουστος» ζωντανούς ήχους του σήμερα και μελωδίες της Μεσογείου. Το Πάρκo Πάρου ανήκει στον Δήμο Πάρου και διοικείται από Δημοτική Ανώνυμη Εταιρεία . Αναλυτικά το πρόγραμμα του Φεστιβάλ περιλαμβάνει για τον Ιούλιο και τον Αύγουστο τις ακόλουθες εκδηλώσεις: Κλασσικός Ιούλιος Ανοιχτό Θέατρο, 9:30 το βράδυ / Δωρεάν είσοδος σε παιδιά έως 12 ετών 7 Ιουλίου, Giampaolo Bandini, Cesare Chiacchiaretta – duo: Ρεσιτάλ κιθάρας και bandoneon από το γνωστό ντουέτο, που μας ταξιδύει στους γοητευτικούς ήχους της Aργεντίνικης μουσικής. Τιμή εισιτηρίου €10 9 Ιουλίου, Anabel Montesinos, Marco Tamayo – duet: Δύο περίφημοι κιθαρίστες παρουσιάζουν ένα έντονα συναισθηματικό πρόγραμμα κλασικής κιθάρας. Τιμή εισιτηρίου €10 17 Ιουλίου, “Piano in Passion”: Ρεσιτάλ πιάνου του διεθνούς πιανίστα Βασίλη Τσαμπρόπουλου. Τιμή εισιτηρίου €20\n23 Ιουλίου, Παιδική Χορωδία του Παρισιού: 40 νεαροί χορωδοί υπό τη διεύθυνση του Francis Bardot μας παρασύρουν με τις αγγελικές τους φωνές, μέσα από ένα ρεπερτόριο a capella μουσικής. Οργάνωση & Χορηγία: Ίδρυμα Πάνος & Χρυσηϊδα –Βοήθεια στα παιδιά for Life. Τιμή εισιτηρίου €10Μεσογειακός Αύγουστος 30 Ιουλίου, The Burger Project, οι 4 μουσικοί διασκευάζουν με ιδιαίτερο χιούμορ γνωστά κομμάτια σε pop punk & happy hardcore ρυθμούς. Τιμή εισιτηρίου €15\n31 Ιουλίου, Ιστορίες του Αιγαίου Προβολή ντοκιμαντέρ , Από τα Κυκλαδικά Οπτικοακουστικά Αρχεία. Είσοδος ελεύθερη Μεσογειακός Αύγουστος8 Αυγούστου, Schoolwave on Tour, Ένα live πάρτυ γεμάτο από εφηβική ενέργεια και μουσική. Από τις 7 το βράδυ έως αργά τη νύχτα. Είσοδος ελεύθερη\n20 Αυγούστου, Ένα παραμύθι ακόμα με τους Encardia, Μουσικοί και χορευτές με κιθάρες, ντέφια, ακορντεόν, φυσαρμόνικες, καστανιέτες μας οδηγούν στους ρυθμούς του ιταλικού νότου. Τιμή εισιτηρίου: €15 27 Αυγούστου, Χαΐνηδες / Hainides LiveΟι Χαΐνηδες σε μουσικούς δρόμους από την Κρήτη ως τη Μικρασία και από την Ανατολή στα Βαλκάνια. Τιμή εισιτηρίου €20\nΤοποθεσία Περιβαλλοντικό και Πολιτιστικό Πάρκο Πάρου Αϊ - Γιάννης Δέτης, Πάρος Ημερομηνία Ιούλιος και Αύγουστος 2010 Σχετικές ειδήσεις\n1ο Μεσογειακό Φεστιβάλ Δήμου Καλλιθέας Το 1ο Μεσογειακό Φεστιβάλ του Δήμου Καλλιθέας φιλοδοξεί από τον ερχόμενο Σεπτέμβριο να αγκαλιάζει κάθε μορφή καλλιτεχνικής έκφρασης και να μας ψυχαγωγήσει. 04.07.2016 16:25\nΤο Μεσογειακό Φεστιβάλ Φωτογραφίας «Medphoto» είναι μια νέα πρωτοβουλία στο χώρο της φωτογραφίας, εμπνευσμένη από τον φωτογράφο Παύλο Φυσάκη και την ΜΚΟ KOLEKTIV8, σε συνεργασία με το Μουσείο Σύγχρονης Τέχνης Κρήτης. Τελευταία Νέα